Mačka – šta znači sanjati mačku, mačiće?\nPoznato je da je mačka po nekim verovanjima „đavolja životinja“, pre svega jer uspeva da se lako snađe u svakoj situaciji, da se uvek „dočeka na svoje noge“, da ima „devet života“, pa se smatra i simbolom spretnosti, snalažljivosti, lukavstva, umiljatosti.\nKada se izvrši poređenje sa ljudskim osobinama, mačka simbolizuje one koji su sposobni da se ili uvek snađu ili da svoje probleme i prepreke prevaziđu na neki spretniji način, uz manje truda i/ili zalaganja, ali sa više spretnosti i spremnosti da ne odustanu u neprilikama, i da se izbore i uspeju.\nŠta znači sanjati mačku – mačka kao predominantan motiv u snovima\nSnovi o mačkama, veoma su česti, i jasno je da ih mogu sanjati i oni koji jesu ili nisu ljubitelji ovih životinja, a sama konotacija snova je u vezi sa konkretnom situacijom, te može biti loša ili dobra, zavisno od načina na koji neko mačku sanja, doživljava, vidi u svom snu.\nU nastavku teksta će biti navedeni oni najučestaliji snovi o mačkama, kao i tumačenja i značenja koja su opisana u raznim sanjaricama i tumačima snova, i koja su generalno univerzalna.\nSnjati da vidite mačku uopšteno van neke konkretne situacije\nOvakav san u kome samo vidite mačku u snu, nema na javi dobro tumačenje, i predskazuje neke i skore probleme ili brige, kao i razočaranja i iznevereno poverenje od strane ljudi kojima verujete.\nPomoć koju ste očekivali od saradnika ili prijatelja će da izostane, i vi ćete pokušati da se olako i poslužite lukavstvom i da na taj način rešite probleme, ali ćete samo sebi stvoriti veće nevolje.\nSanjati da vidite mačku koja ima mačiće\nVi ste vrlo lakomislena i povodljiva osoba, i imate oko sebe puno lažnih prijatelja i savetnika koji vam nikako ne žele dobro.\nLjudi su prozreli vašu dobrodušnost i naivnost, i nemilosrdno vas iskorišćavaju za svoje potrebe i postignuća, a kada to napokon shvatite nećete moći da se vratite „u kolosek“ i bićete sasvim lako i potpuno izgubljeni i unesrećeni.\nSanjati kako čujete mačku koja mjauče\nOvkav san označava da ste potpuno iscrpljeni i da vam je potreban mir i stabilnost, jer se predugo borite „sa sobom“, i sasvim ste opterećeni nekim problemima partnera ili prijatelja, koji vam baš puno „troše energiju“, i nemate snage da se za sebe borite.\nSanjati mačku koja vam se umiljava jer želi hranu ili vašu pažnju\nPomenuti san nema dobru konotaciju, ali je na neki način „otrežnjujuć“ i doprinosi da se na dalje i opametite i da se posvetite samo sebi, jer su vas drugi dovoljno manipulisali i koristili.\nNaime, vi ćete shvatiti da ste nekome kome ste vi verovali zapravo samo „pomoćno sredstvo do cilja“, i odlučno ćete „preseći sve veze“, ostaviti prostora za sebe i izboriti se za lični stav i za ili svoj integritet i identitet.\nSanjati da vidite mačku koja spava\nPred vama je napokon jedan dobar i harmoničan period u svim aspektima života, te ćete moći da se rastaretite i da uživate u ljubavi ili u plodovima rada i zalaganja koje ste mukotrpno sproveli.\nImaćete oko sebe prave prijatelje, svoju porodicu, dobitak u novcu i unapređenje na poslu, te ćete i postići željeni spokoj i mir kome ste suštinski težili dugo vremena, ali je preporuka da se ipak vi i ne opuštate sasvim, već da ostanete oprezni i „trezveni“, jer uvek možete da se snađete u slučaju „neke potrebe ili nužde“.\nSanjati kako vas je mačka ogrebala\nSan u kome vas je mačka ogrebala, a vi nju niste napali ili ugrozili, označava neku štetu, propast i izdaju, i to na žalost pre svega od strane ljudi kojima ste bezrezervno verovali.\nSimbolika sna je zavisna i od toga da li ste osetili bol ili ne, te je srazmerna sa time da li ste vrlo i iznenađeni ili razočarani u nekoga, ili ste shvatili da nikome ne možete da verujete i da se možete na dalje osloniti samo na sebe.\nSanjati da vas je u snu mačka ujela „u samoodbrani“\nAko ste sanjali da ste vi „ugrozili mačku“ u snu i da vas je ona ujela kako bi se odbranila, znači i da ste skloni da se preterano mešate u nečije lične probleme i da se uplićete tamo gde ne treba.\nNaime, iako vi generalno nemate loše namere, jednostavno ne treba da se „upetljavate“ ili da vi brinete tuđe brige, jer će to oni koji su vam bliski shvatiti kao potrebu da im baš „stavljate so na ranu“, i da ih na neki način namerno provocirate i pokušavate da im pokažete koliko su pogrešili.\nSanjati da vas je mačka napala ili ujela „iz čista mira“\nVeoma ste samoživi, tvrdoglavi i sebični, i imate sklonost da svima „pametujete“ i da se vi iznad drugih „izdižete“ i pokazujete da ste nadmeni, najbolji, nedodirljivi i posve „savršeni“.\nLjudi vas zbog ovakvih osobina naročito i ne vole, jer ste uvek u želji i potrebi da dominirate ili i da budete „glavni“, i nikada se ne menjate i ne odustajete od toga da svima suflirate i nalazite pak mane ili greške, pa vas svi izbegavaju, i vi ste posve usamljeni i emotivno prazni i nesrećni.\nSanjati mačku koja „prede“ jer je zadovoljna\nOvaj san nema na javi pozitivnu konotaciju, i upravo je suprotan od mira i spokoja koji mačka u vašem snu izražava.\nNaime, vi ćete se suočiti sa nekim lošim događajima ili ćete čuti nepovoljne vesti, i bićete vrlo ili iznenađeni ili jednostavno nespremni da bilo šta preduzmete, jer nećete znati šta tačno da radite.\nSanjati kako u snu mazite mačku\nSan u kome mazite mačku u snu, ima na javi negativnu simboliku, i znači da ste previše pažnje i „previše sebe“, dali onima koji to nisu zaslužili.\nNaći ćete se u situaciji koja je dovela da se sasvim izbezumite ili koja vas je poremetila i uzrujala, ali nećete uspeti da nađete rešenje, jer se takav slučaj tiče nekog drugog a ne vas lično.\nSanjati da vidite crnu mačku\nKao i na javi, kod osoba koje su sujeverne, i u snu je crna mačka simbol nevolje, nesreće, briga, ili tuge i skore bolesti i svađa, neuspeha, „posrnuća“ i loših događaja na svim životnim poljima.\nNa svakom aspektu u kome budete pokušali da postignete uspeh ili sreću, doživećete krah, ili će vas zadesiti neke neprilike i sramota, doživećete ogovaranja i prevare, i bićete sasvim nesrećni.\nSanjati da vam crna mačka „preprečuje put“\nPomenuti san ima negativnu konotaciju, i jasno implicira teške prepreke i probleme, i privatne ili poslovne prirode, sa kojima nikako nećete moći da se izborite i neminovan je neuspeh i brige.\nPo pravilu vi niste sasvim odgovorni za ono što će da vas „snađe“, ali ste se prevarili u proceni ili ljudi ili planova i želja, i snosićete posledice svega što ste pogrešno uradili, bez mogućnosti da se u neko dogledno vreme iz svih neprilika i „izvučete“.\nSanjati da vidite mačku koja je potpuno bele boje\nVi ste se u nekim svojim željama i velikim ambicijama sasvim „pogubili“, i pred vama su uskoro i neke nerešive prepreke i poteškoće, i postaćete „nepodnoišljivi“, rasejani i povučeni u sebe.\nPotišteni ste jer ste se nečemu posvetili, i imali ste velike nade i očekivanja, i sasvim ste potišteni ili mrzovoljni, i niko ne može da do vas „dopre“, jer ne dozvoljavate da vam se pak i pomogne.\nSanjati da vidite mrtvu mačku\nAko ste videli u snu mrtvu mačku, to opet nema nikakvu dobru simboliku, i označava da ste vi ili sasvim nesposobni da se sami snađete ili da ste očekivali da se svi problemi reše „sami od sebe“.\nGeneralno ste osoba koja „nema svoje Ja“, nemate volje i energije, niti ste sposobni da se izborite za svoje planove i ideje, pa i preterano se oslanjate na tuđu pomoć i podršku, i kada ona izostane vi se ne snalazite i osećate se izgubljeno, iznevereno i razočarano, iako niko nije „dužan“ da brine o vama.\nSanjati da vam se veliki broj mačaka „vrzma oko nogu“\nImate veoma neiskrene prijatelje ili čak i otvorene neprijatelje, koji vrebaju priliku da vas izdaju i iskoriste, a vi uopšte ne shvatate njihove namere i verujete im, te i radite po njihovim savetima.\nMorate da shvatite da ne treba svima da verujete, jer su ljudi i zlobni i pakosni, i nisu prema vama iskreni i dobronamerni, te treba da se otrgnete od nekih prevelikih uticaja okoline, i ljudi koji su i manipulatori i koristoljubivi i lažljivi.\nSanjati da vidite mačku bez repa\nMački je rep potreban da održava ravnotežu i ona je bez njega sasvim nesposobna da se odbrani i spase neprilika, te ovakav san implicira da ste vi u nekom smislu „hendikepirani“, jer nemate baš ni samopouzdanja ni „vere u sebe“, i osudili ste se na krah i propadanje i pre vremena.\nSami ste odlučili da „nešto nema svrhu“ i sami ste sebi predvideli neuspeh i propast, a kako je po starim verovanjima „misao povezana sa pozitivnim ili negativnim ishodom“, kada mislite loše ili negativno, takva će vam realnost i biti, u svakom polju života, i u svakom trenutku koji vas čeka.\nSanjati da vidite kako mačka lovi miša\nOvakav san ima pozitivnu konotaciju, i označava upornost i strpljivost koju ćete da ispoljite kada je najpotrebnije, posebno onda kada svi drugi izgube u vas veru i nadu.\nOstvarićete neke velike uspehe, dobit, razultate u svakom smislu, jer ste se trudili i zalagali za sve ono u šta verujete, i nagrada će biti realan ishod svega za šta ste se borili i što ste iskreno želeli.\nSanjati da vam mačka bezbrižno i mirno spava u krilu\nPomenuti san se može na javi prevesti sintaksom „zlo nikada ne spava“, i jasno ima negativnu implikaciju, da ćete se nespretno poslužiti nekim nemoralnim,nelegalnim ili lukavim radnjama.\nNekada nije baš tačno da „cilj opravdava sredstvo“, pa kada budete svesni da ste pogrešili, i kada se preispitate da ste osoba koja je „izdala sebe i svoja uverenja“, zapitaćete se da li je nešto bilo i vredno toga da izgubite i samopoštovanje i poverenje i ugled u očima dragih i bliskih osoba.\nAjkula - šta znači sanjati ajkulu?\nJagode - šta znači sanjati jagode?\nGušter - šta znači sanjati guštera?\nKradja - šta znači sanjati kradju?


Netanjahu: Obnova spomenika i na Zapadnoj obali\nIzrael je saopštio da će planirana obnova istorijskih spomenika obuvatiti i dva sveta jevrejska lokaliteta u gradovima na okupiranoj Zapadnoj obali. Izraelski premijer Benjamin Netanjahu je danas saopštio da će se na spisku izraelskih spomenika koji treba da se obnove, naći i Pećina patrijarha u Hebronu i Rahelina grobnica, nedaleko od Vitlejema.\nPalestinci tvrde da je Zapadna obala deo njihove buduće države i ne prihvataju izraelsko prisustvo na tom prostoru. Dve svetinje na Zapadnoj obali nisu bile u prvobitnom planu Izraelske vlade kojim se predviđa suma od 100 miliona dolara za očuvanje spomeničkog nasleđa u zemlji. Netanjahu ih je dodao na spisak posle zahteva njegovih verskih i ultranacionalističkih koalicionih partnera. Pećina patrijarha u Hebornu je svetilište i Jevreja i muslimana. Portparol Palestinske uprave ocenio je da je izraelski plan opasan.\nNa drugoj strani, Izrael je odbacio sugestiju francuskog ministra inostranih poslova da bi palestinska država mogla da dobije međunarodno priznanje pre izraelsko-palestinskog mirovnog sporazuma. Izraelski zvaničnici su danas saopštili da bi to poremetilo mirovni proces i Palestinci više ne bi imali razlog za pregovore. Francuski ministar inostranih poslova Bernar Kušner je izjavio za list “Žurnal di dimanš” da se na Zapadnoj obali formiraju entiteti koji liče na države, koji imaju policijske snage koje su obučili Francuzi i nove poslovne firme. On je rekao da može da zamisli proglašenje palestinske države i njeno međunarodno priznanje, čak i pre “pregovora o njenim granicama”.


Dan sećanja na žene žrtve nasilja biće obeležen sutra na Trgu slobode. Okupljeni će od države tražiti sistemski odgovor na nasilje nad ženama i odgovorno reagovanje po svakoj prijavi slučaja nasilja. U pitanju je prvi put da se ovaj datum obeležava u Srbiji, a akciju na trgu priprema organizacija „Iz kruga Vojvodina“. Akcija na Trgu slobode će početi u 16 časova, a paralelno će se odvijati i u Užicu, Kruševcu, Tutinu, Leskovcu, Kraljevu, Beogradu i drugim mestima u Srbiji. Inače, od početka godine u Srbiji je u porodičnom nasilju ubijeno najmanje 20 žena.


Virus nas ne smije zakačiti pred samu vakcinaciju, maske su tek sada obavezne – Portal Nikšić\n„Vakcinacija je jako važna, to je prije svega logistički izazov. Naš dokument za imunizaciju ima 11 poglavlja i obuhvata, između ostalog, regulatorni okvir, definisanje ciljne populacije, organizaciju logističkog lanca, odlaganje otpada, što je takođe važan segment, ali obuhvata i obuke za zdravstvene radnike koje smo uglavnom obavili, a što nam je bilo jako važno“, naveo je Begić.\n„Nakon njih vakcinisacemo klinički veoma osjetljiva/ranjiva lica, a nakon njih i one od 65 do 69 godina starosti. Sljedeća kategorija su oni koji imaju od 45 do 64 godine a koji spadaju u rizične kategorije, pripadnici vitalnih službi na državnom i lokalnom nivou, zaposleni u obrazovno-vaspitnim ustanovama, te odrasli od 18 do 44 godine koji spadaju u rizične kategorije. Predvidjeli smo nakon njih i vakcinaciju onih koji imaju od 60 do 64 godine, druge pripadnike vitalnih službi na državnom i lokalnom nivou i one osobe koje imaju od 50 do 59 godina starosti“, naveo je Begić.\n„Ostalo je da kupimo još nešto od opreme za smještaj vakcina, ali kapacitet onoga što posjedujemo je zadovoljavajući“, naglasio je Begić.\n„Vakcine ubrzo stižu, i sad tek moramo da nosimo maske, da držimo distancu i peremo ruke. Morali smo to i ranije i moraćemo i ubuduće, ali sad to treba da činimo bez izuzetka“, poručio je on.\n„Imunitet se dobija dvije sedmice nakon primljene druge doze vakcine. I ako se vakcinišete, antitijela imate u krvi, ali ne i u sluznici, pa ako ne nosite masku možete infekciju da prenesete onome ko nije preležao bolest“, naglasio je Laušević.


Komunikaciona kampanja, odnosno dve, povodom poèetka prodaje novog modela Fiat 500L - Press Office - Fiat Group Automobiles\nKomunikaciona kampanja, odnosno dve, povodom početka prodaje novog modela Fiat 500L\nNove reklamne kampanja za početak prodaje novog Fiata 500L u Evropi; zasnovane su na dve teme - „Roda“ i „Deca“\nOve kreativne ideje zasnivaju se na konceptu „Hajde da napravimo prostor za novu generaciju“\nVideo „Roda“ možete pogledati ovde.\nPočinje nova komunikaciona kampanja, posvećena početku prodaje novog porodičnog automobila Fiat 500L, modela koji je sada još više u duhu Fiata 500, još više krosover i još ispunjeniji tehnološkim sadržajima. Kampanja koju je osmislila kreativna agencija Leo Burnett se zasniva na dve teme - „Roda“ i „Deca“, a koje se vrte oko koncepta „Hajde da napravimo prostor za novu generaciju“, opisujući jedinstvene karakteristike novog modela 500L iz drugačije perspektive. Ovaj koncept ukratko govori o tome da novi 500L predstavlja novu generaciju porodičnog automobila, povezanog, elegantnog i posvećenog novim generacijama koje će voditi svet budućnosti. Višetematska komunikacija će biti omogućena putem raznih medija (TV, radio i internet) i distribuiraće se širom Evrope, po posebnom planu za svako tržište.\nČitava kampanja se zasniva na konceptu „porodice“, centralne teme u pozicioniranju novog 500L, idealnog automobila za mlade porodice koje se svakodnevno uvećavaju i suočavaju sa promenama i izazovima života, kao što je dolazak novorođenčeta. A upravo taj srećni trenutak je tema kojom se bavi video „Roda“, i koji otkriva onu najbolju stranu i težnju novog 500L na neobičan i emotivan način.\nU reklami se prikazuje roda koja nosi bebu i ostavlja je ispred vrata njenog novog doma. Kad beba počne da plače, roda shvata da je ispred kuće preko puta parkiran novi 500L. Roda odlučuje da se vrati i da premesti bebu, koja je sada srećna i smeši se, pored „bejbi limuzine“. Ovim se naglašava sloboda izbora porodičnog automobila koji se razlikuje od drugih, jer je sloboda oduvek bila jedna od ključnih vrednosti i Fiat-a i modela 500.\nU video materijalu „Deca“, koji će imati različite varijante zavisno od zemlje u kojoj se distribuira, takođe je tema porodica. Ova komunikaciona kampanja ima i međunarodni karakter, a fokusirana je na decu, koja danas sede udobno smeštena na zadnjem sedištu, ali koja će sutra biti „unapređena“ na vozačevo sedište. To nisu bilo kakva deca, već deca sa jasnim idejama, koja mogu da izraze svoju predstavu sveta i budućnosti. Upravo ova dečija spontana i simpatična viđenja su ono što na zabavan način opisuje tehničke i posebne odlike modela 500L. Promena perspektive koja se odnosi na uobičajene razgovore, što predstavlja porodični duh novog modela na zanimljiv i efektan način .\nObe vizuelne kampanje su kreativne, sa prijatno laganim i šaljivim detaljima, kojima se prikazuje duh Fiata 500, sa naglaskom na to da novi 500L može da sledi porodice u njihovim budućim odlukama koje donose, uključujući i bebe, i da im uvek obezbedi legendarni stil modela 500 i funkcionalnost u vrhu segmenta. Zapravo, i novi 500L je deo porodice, osnovane šezdesetih godina sa modelima koji su bili drugačijeg oblika i karaktera, ali koji su delili iste vrednosti: Fiat 500, legendarni automobil proizveden u Italiji, koja će za par nedelja, 4. jula, proslaviti svoj 60. rođendan.


Jeftini letovi iz Somalije za Litvaniju - Avionske karte Somalija Litvanija - eSky.ba\nLetovi iz Somalije za Litvaniju\nPretražite letove iz Somalije za Litvaniju\nProvjerite najbolje ponude letova iz Somalije za Litvaniju\n✔ Postoje li posebne ponude za letove iz Somalije za Litvaniju na eSky.ba?\n✔ Mogu li se pobrinuti za osiguranje prilikom rezervacije leta iz Somalije za Litvaniju?\n✔ Ako rezerviram let iz Somalije za Litvaniju, mogu li rezervirati ujedno i smještaj?\n✔ Koje avio-kompanije nude letove iz Somalije za Litvaniju?\nBudite sigurni, da na eSky.ba ponuda letova iz Somalije za Litvaniju uključuje ne samo niskotarifne avio-kompanije, već i one koje su specijalizirane za visoki standard.


GOTOVO - Još jedan odlazak iz Partizana! - Sportske.net\nGOTOVO - Još jedan odlazak iz Partizana!\nPartizan nastavlja sa redukovanjem broja igrača koji će na proleće biti na raspolaganju treneru Miroslavu Đukiću.\nPrvi trening na Kipru, dva kadrovska problema za Đukića!Partizan - Neki ''novi'' Miletić!Letos smo ga gledali protiv Partizana, sad je stigao u SuperliguPartizan - Nije gotovo sa pojačanjima, šta su još smislili Đukić i Iliev?Partizan stigao na Kipar, odmah promena plana\nFudbalski klub Partizan dodatno je redukovao igrački kadar koji će šef stručnog štaba imati na raspolaganju tokom proleća.\nTokom prethodne tri i po nedelje klub su trajno ili na određeni period napustila osmorica igrača, a danas su dogovorene još dve pozajmice.\n"Sportske" su tokom popodneva dobile potvrdu iz fudbalskog kluba Rad da će golman Nemanja Stevanović u narednih šest meseci braniti boje kluba sa Banjice!\nPromocija golmana zakazana je za subotu, a plan je da zajedno sa Stevanovićem put Banjice krene i Veljko Birmančević koji nije krenuo sa prvim timom na drugi deo priprema.\nNemanja Stevanović napravio je prve korake u Radu, a potom je nastupao za BASK, Čukarički i Partizan. U Humsku je došao pre godinu i po dana, a spekulisalo se da su crno-beli Čukaričkom platili 150.000 evra za njegovu slobodu.\nTokom prethodne sezone Nemanja Stevanović nije mnogo branio ali je u završnici prvenstva i finalu kupa dobro odradio posao i sa sedam nastupa u dresu Partizana doprineo osvajanju "duple krune".\nNarednih šest meseci Nemanja Stevanović će provesti na pozajmici u Radu, a evo kako je na "Instagramu" propraćen ovaj transfer.\nNovi pocetak kao pre 11 godina💪\nA post shared by Nemanja Stevanovic (@nstevanovic85) on Jan 25, 2018 at 12:04am PST\nI Partizan definitivno u Beogradu, evo kada kreću "crno-beli" i TSC!


24. i 25. sednica Odbora za kontrolu službi bezbednosti\nU toku diskusije je istaknuto da je zbog aktuelne bezbednosne situacije neophodno intenzivno angažovanje svih državnih struktura kao i organa bezbednosti Republike Srbije. Članovi Odbora za kontrolu službi bezbednosti pružili su punu podršku predsedniku Republike Srbije Aleksandru Vučiću, svim državnim organima i službama bezbednosti u naporima koje ulažu na zaštiti i očuvanju bezbednosti Republike Srbije i svih njenih građana.\nČlanovi Odbora informisani su o aktuelnoj bezbednosnoj situaciji u Republici Srbiji kao i o aktuelnoj političko-bezbednosnoj situaciji u okruženju. Tom prilikom članovi Odbora upoznati su sa aktivnostima koje vojne službe bezbednosti preduzimaju u vezi sa nedavnim događajima od uticaja na bezbednosnu situaciju u Republici Srbiji, uključujući događaje u južnoj srpskoj pokrajini. Na osnovu predstavljenih aktivnosti i dobijenih informacija, istaknuto je da su vojne službe bezbednosti u izveštajnom periodu sve zadatke iz svojih nadležnosti vršile u skladu sa važećim pozitivno-pravnim propisima, u interesu zaštite bezbednosti Republike Srbije i svih njenih građana.\nTokom diskusije, ocenjeno je da izveštaji pružaju potpun uvid u rad Vojnoobaveštajne i Vojnobezbednosne agencije i da su agencije u izveštajnom periodu efikasno izvršavale zadatke iz svoje nadležnosti. Analizom rada u izveštajnim periodima, Odbor je zaključio da je Vojnobezbednosna agencija uspešno realizovala težišne zadatke iz svoje nadležnosti u suprotstavljanju organizovanom kriminalu i korupciji, bezbednosnoj i kontraobaveštajnoj zaštiti Ministarstva odbrane i Vojske Srbije.\nPosebno je naglašen značaj pravovremenog otkrivanja i procenjivanja indikatora ugrožavanja bezbednosti sistema odbrane i preduzimanje efikasnih mera kontraobaveštajne i bezbednosne zaštite Ministarstva odbrane i Vojske Srbije. Agencije su u izveštajnom periodu realizovale zadatke iz svoje nadležnosti u skladu sa zakonom i u saradnji sa organima rukovođenja i komandovanja Ministarstva odbrane i Vojske Srbije, kao i sa drugim nadležnim institucijama u Republici Srbiji i partnerskim službama drugih zemalja.\nČlanovi Odbora posebno su pozdravili unapređenje saradnje i razmenu informacija sa domaćim i stranim službama bezbednosti čime je omogućena efikasnija provera podataka i informacija što je doprinelo većoj pouzdanosti procena i u velikoj meri doprinelo jačanju poverenja i saradnje među agencijama.\nTakođe, prepoznajući značajnu ulogu koju imaju izaslanstva odbrane, kao organizacione jedinice Vojnoobaveštajne agencije, članovi Odbora izrazili su jedinstven stav da se pruži puna podrška za otvaranje novih izaslanstva odbrane.


Putin: Poteškoće u odnosima sa BiH zbog sankcija Rusiji\nRuski predsjednik Vladimir Putin sastao se snoć sa srpskim članom Predsedništva BiH Miloradom Dodikom.\n“Zahvalan sam što ste došli na forum u Sankt Peterburgu, nadam se da vam je bio koristan i zanimljiv. Nažalost, u sadašnjim uslovima sa BiH imamo određenih poteškoća u vezi sa pristupom sankcijama, ali znamo vaš stav i mi to veoma cijenimo”, kazao je Putin, prenosi agencija RIA Novosti.\nOn je dodao da će se uprkos poteškoćama, odnosi razvijati.\n“Posebno sa onima koji žele da održe te odnose. A koliko ja znam, vi ste jedan od tih ljudi”, rekao je Putin, prenosi Tanjug.\nOn je istakao da je Putina informisao da se Kristijan Šmit predstavlja kao visoki predstavnik u BiH ikao nema odluke Savjeta bezbjednosti UN o tome.\nDodik je rekao da je razgovarano i o važnim infrastrukturmnm pitanjima i da je potvređeno opredjeljenje da se gradi gasovod u Srpskoj i dvije elektrane, jedna kod Prijedora, druga kod Banjaluke.\nOn je naveo da je ruskog predsjednika informisao i o tome da se ljudima iz Repblike Srpske uvode sankcije, uključujući i njega.\nDodik je rekao da ga je upoznao i da se u BiH održavaju izbori 2. oktobra i da ga je Putin pozvao na novi sastanak u septembru.\nNEWER POSTNenadić u idealnom timu Lige šampiona\nOLDER POSTZapad se podijelio na dva tabora – evo i zbog čega


Protesti u muslimanskim zemljama\nSudanski demonstranti se penju na krov nemačke ambasade u Kartumu\nU glavnom gradu Bangladeša Daki, u sukobima policije i demonstranata povređeno je najmanje deset ljudi\nMuslimanski demonstranti u islamskim i drugim zemljama, nastavljaju proteste povodom videa postavljenog na internet, kojim se ismeva prorok Muhamed.\nU glavnom gradu Bangladeša Daki, u sukobima policije i demonstranata povređeno je najmanje deset ljudi. Pripadnici bezbednosnih snaga su upotrebili suzavac i pendreke da bi rasterali stotine demonstranata koji su ih gađali kamenicama.\nOčevici kažu da su demonstranti palili automobile, uključujući i policijski minibus i da su neki uhapšeni. U Pakistanu, ministar železnice Gulam Ahmad Bilur je objavio nagradu od 100 hiljada dolara za ubistvo autora filma. T\naj ministar je pozvao Taliban i Al-kaidu da pomognu da se autor filma pronađe i ubije. „Danas objavljujem da taj bogohulnik, grešnik koji govori besmislice o svetom proroku, da ću ja svakoga ko ga ubije nagraditi sa 100 hiljada dolara“, saopštio je pakistanski ministar.\nU Nigeriji, hiljade ljudi su izašle na ulice Kanoa, najvećeg grada na pretežno muslimanskom severu zemlje. Demonstranti su se okupili ispred palate emira Kanoa, regionalnog muslimanskog starešine.


Saopćenje sa Petog sastanka Pododbora za poljoprivredu i ribarstvo između Bosne i Hercegovine i Evropske unije – Mreža za izgradnju mira\nSaopćenje sa Petog sastanka Pododbora za poljoprivredu i ribarstvo između Bosne i Hercegovine i Evropske unije\nPeti sastanak Pododbora za poljoprivredu i ribarstvo između Evropske unije i Bosne i Hercegovine održan je danas putem video-konferencije. Članovi delegacija EU i BiH razmijenili su najnovije informacije o provođenju Sporazuma o stabilizaciji i pridruživanju u trgovinskim i tržišnim aspektima. Predstavnici Evropske komisije naglasili su važnost poštivanja svih odredbi SSP-a.\nNa sastanku se razgovaralo o implementaciji Strateškog plana za ruralni razvoj BiH 2018- 2021. i pripremama za izradu novog plana za period 2021-2027. godina, naročito u kontekstu IPA podrške. Evropska komisija je pozvala na harmonizaciju mjera poljoprivredne podrške u cijeloj BiH i naglasila da očekuje punu saradnju i spremnost svih nivoa vlasti u izradi cjelodržavne sektorske strategije. Od bh. vlasti se očekuje i intenziviranje napora kako bi se osigurali svi uslovi za provođenje poljoprivrednog popisa od 2021. do 2023. godine.\nEvropska komisija je upoznata s aktivnostima u pripremi zakona o vinu na državnom nivou, dok je od vlasti u BiH zatraženo da pristupe izradi nacrta zakona o organskoj proizvodnji, također na državnom nivou.\nNa sastanku je bilo govora i o napretku u uspostavljanju sistema državnih referentnih laboratorija potrebnih za higijenske, veterinarske i fitosanitarne kontrole i za analizu hrane i prehrambenih proizvoda, odnosno, jačanju institucionalnih i administrativnih kapaciteta. Potrebno je unaprijediti identifikaciju i registraciju životinja, nadzor kretanja i pravovremeno ažuriranje baze podataka te dugoročno osigurati održive resurse za kontrolu zdravlja životinja. Delegacija BiH podsjetila je Evropsku komisiju na probleme izvoza gljiva iz BiH na graničnoj kontrolnoj tački sa Republikom Hrvatskom.


BZNR ~ Pogledaj teme - ĐORĐEVIĆ: U PLANU IZMENE ZAKONA O RADU I O ŠTRAJKU\n< Pravna regulativa ~ ĐORĐEVIĆ: U PLANU IZMENE ZAKONA O RADU I O ŠTRAJKU\nPoslao: Pet Nov 10, 2017 09:28\nizvor: Tanjug | 08. 11. 2017\nIzmene i dopune Zakona o radu i Zakona o štrajku, ali i drugih zakona kojima se poboljšava poslovna klima u Srbiji su u toku i na njima radi resorno ministarstvo, izjavio je danas ministar rada Zoran Điorđević.\n- Planiramo imenu Zakona o radu, zakon o štrajku i drugih zakona koji treba da poboljšaju uslove za investiranje. Propisi treba da pogoduju privlačenju investitora, ali i radnicima, jer kad su radnici zadovoljni onda nema protesta, a to je dobro i za poslodavce - rekao je Đođević na predstavljanju publikacije "Bela knjiga 2017" Saveta stranih investitora u Srbiji.\nDa bi se predvidelo gde su potrebni radnici posebih struka, država radi i na prekvalifikacijama i uvođenju dualnog obrazovanja, rekao je ministar.\nKada je reč o socijalnim kartama, digitalizaciju će resorno ministarstvo koristiti za izradu tih karata, "da postoji sigurnija i bolja vizija za radnike u Srbiji", naveo je ministar.\nOn je rekao da je prioritet vlade i borba protiv rada na crno jer to povećava konkurentnost zemlje i naglasio da većina poslodavaca u Srbiji posluje u zakonom predviđenim okvirima.\nĐorđević je dodao i da Srbija želi da donese zakon o lizingu radne snage i zakon o radu stranaca.


Politika privatnosti | Matija Gubec\nOpšti uslovi korišćenja sajta osmgubec.edu.rs i\n1. Ovaj sajt je u vlasništvu Osnovne škole „Matija Gubec“ iz Tavankuta - Republika Srbija (u daljem tekstu: Škola „Matija Gubec“). Korišćenje sajta podleže pravilima Politike privatnosti i Uslovima korišćenja.\n2. Kada koristite sajt poveravate nam Vaše lične i poverljive informacije. Naša je obaveza da ih štitimo od zloupotrebe i omogućimo Vašu kontrolu nad njihovim korišćenjem.\n3. Jedna od mera zaštite je i ova Politika privatnosti koja je u skladu sa Opštom uredbom o zaštiti podataka o ličnosti (GDPR) i objavljena kao sastavni deo Uslova korišćenja ovog sajta.\n4. Molimo Vas da se upoznate sa pravilima Politike privatnosti sajta škole „Matija Gubec“ iz Tavankuta, jer će se smatrati da ste korišćenjem našeg sajta iste pročitali i prihvatili. Ukoliko ne prihvatate pravila Politike privatnosti sajta, molimo Vas da sajt ne koristite.\n5. Ovaj sajt i njegovi delovi imaju informativni karakter, a vlasnik sajta daje garancije za tačnost isključivo podataka vezanih za samu školu, dok za tačnost, primenljivost i kompletnost ostalih informacija neće biti odgovoran, kao i za bilo koje greške ili propuste kada je reč o ovim informacijama.\n6. Škola „Matija Gubec“ iz Tavankuta zadržava pravo da menja sadržaj na ovom sajtu u bilo koje vreme i bez prethodnog upozorenja.\n7. Linkovi sadržani na sajtu osmgubec.edu.rs koji vode na druge (nezavisne) sajtove su prikazani isključivo zbog pogodnosti za Vas. Škola „Matija Gubec“ iz Tavankuta ne kontroliše sadržaj na ovim (drugim) sajtovima i nije odgovorna za bilo koji od tih sajtova ili njihove sadržaje.\n8. Škola „Matija Gubec“ iz Tavankuta ne pruža nikakve garancije i ne prihvata obaveze i odgovornost u vezi sa ovim sajtovima ili bilo kojim informacijama, softverom ili drugim sadržajem koji se tamo može naći, ili sa rezultatima koji mogu biti posledica njihove upotrebe. Sadržaju sa drugih sajtova, na koje vode linkovi našeg sajta, pristupate na sopstvenu odgovornost.\nPolitika zaštite i privatnosti podataka\n9. Škola „Matija Gubec“ iz Tavankuta poštuje privatnost svakog posetioca sajta. Budući da putem ovog sajta prikupljamo određene informacije o posetiocima i korisnicima, molimo vas da se upoznate sa našim uslovima i načinom na koji obrađujemo te podatke.\n10. Informacije koje prikupljamo prilikom Vašeg registrovanja za sajt škole „Matija Gubec“ iz Tavankuta koristimo za sledeće potrebe:\n• Poboljšanje našeg sajta;\n• Poboljšanje kvaliteta naših informacija i\n• slanje e-pošte.\n11. Sakupljamo samo podatke koje vi dobrovoljno ostavite preko ponuđenih formi na sajtu.\nKoje lične podatke prikupljamo\n12. Pregledanje sadržaja sajta ne zahteva registraciju.\n13. Sajt škole „Matija Gubec“ iz Tavankuta prikazuje samu školu (zaposlene u školi i učenike škole), dešavanja u školi, dešavanja gde je naša škola aktiivni učesnik kao ustanova i dešavanja izvan škole vezana za sadašnje učenike i zaposlene u školi, ali i za nekadašnje učenike i zaposlene.\n14. Registracija na sajtu je neophodna ukoliko želite:\n• Dati komentar na članke (postove);\n• Biti aktivni učesnik na našim stranicama Foruma;\n• Dobijati obaveštenja o novim člancima (postovima) i komentarima na njih i\n• pristupiti sadržaju sajta koji je namenjen isključivo sadašnjim učenicima i zaposlenima u školi.\n15. Registracijom, preko forme na sajtu koju sami popunjavate, prikupljaju se sledeće informacije: Vaše ime i prezime i adresa e-pošte.\nKako obrađujemo vaše lične podatke\n16. Sajt škole „Matija Gubec“ iz Tavankuta neće ustupati Vaše lične podatke, koje dobije prilikom prijave i registrcije.\n17. Ukoliko se prijavljujete za određeni događaj, uz Vaš pristanak, Vaši podaci će biti podeljeni sa partnerima, odnosno suorganizatorima događaja.\n18. Ako želite da se detaljno informišite o načinima na koji sajt škole „Matija Gubec“ iz Tavankuta čuva i obrađuje Vaše podatke ili želite da ih izmenimo ili izbrišemo, kontaktirajte nas na adresi Administratora sajta.\n19. Kao i većina drugih profesionalnih veb sajtova, i sajt škole „Matija Gubec“ iz Tavankuta koristi kolačiće (cookies), male tekstualne fajlove koji se postavljaju na računar ili mobilni uređaj pri poseti veb sajtu, sa ciljem da se unapredi Vaše korisničko iskustvo.\n20. U Vašem je interesu da ovu Politiku privatnosti pročitate prilikom pristupa sajtu, kako biste se upoznali sa eventualnim izmenama.\n21. Ukoliko sajt koristite nakon objave izmena u našoj Politici privatnosti, smatraćemo da ste sa njima upoznati i da ih u potpunosti prihvatate.\nOve odredbe stupaju na snagu 11. novembra 2019. godine.


Njemačka pokrenula aktivnosti na uvođenju sankcija za RS\n16.12.2021 / 14:00 Politika - Iz MVP potvrdili\nIz Njemačkog ministarstva vanjskih poslova, na konferenciji za novinare, odgovarano je na pitanja o secesionističkim naporima RS.\nPortparol Chritopher Burgera odgovara je na pitanje novinara na koji način će se Dodiku staviti do znanja koju cijenu mora platiti za svoje secesionističke tendencije, s obzirom da je na samitu EU rečeno da neće biti odluka jer nisu pripremljene sankcije.\n- Nakon sastanka ministara vanjskih poslova EU u ponedjeljak popodne, ministrica vanjskih poslova je također rekla da je na marginama ovog sastanka razgovarala sa svojim kolegama da ćemo mi kao EU dati jasan signal protiv i učiniti takve napore da osiguramo da destruktivna politika gospodina Dodika i Republike Srpske ne bude bez posljedica, jer je to oštar i opasan napad na jedinstvo Bosne i Hercegovine i na mir iz Dejtona, rekao je on.\nDodao je da je jasno da Njemačka neće davati bilateralnu podršku entitetu koji radi na uništavanju Bosne i Hercegovine kao države, te da rade i na nivou EU da se naprave odgovarajuće prilagodbe u raspodjeli projektnih sredstava, prenose Vijesti.ba.\n- Ali želimo da razgovaramo i o restriktivnim pojedinačnim mjerama Evropske unije u okviru Evropske unije protiv onih koji dovode u pitanje teritorijalni integritet zemlje. U tom cilju sada smo u bliskom kontaktu sa našim evropskim partnerima, ali i, na primer, sa SAD i Velikom Britanijom na marginama sastanka ministara inostranih poslova G7. U tom smislu, ovo je tema o kojoj se sada vode rasprave. Ministar vanjskih poslova je jasno stavio do znanja šta, s naše tačke gledišta, mora biti cilj ovih razmatranja, odnosno da se stavi jasan znak stop za takve neprihvatljive secesionističke tendencije, naveo je Burger.


JAVNA SKLADIŠTA ZA NOVU ŽETVU\nNovi Sad, 10. maj 2010.\nDanas je u Novom Sadu zvanično predstvaljen Kompenzacioni fond Republike Srbije kao glavna poluga u primeni Zakona o javnim skladištima, koji je prošle godine usvojen na predlog Ministarstva poljoprivrede, sa ciljem da se poboljša tržišna sigurnost poljoprivrednika.\nIRIŠKI PODRUM ČEKA ZAKUPCA ILI NOVU ZADRUGU\nIrig, 4. maj 2010.\nIriški podrum, nekada među pet najboljih u SFRJ, očekuje novog zakupca. Prodaju zakupa je preuzela opština i na ovaj način zaustavila čerupanje ove vinske kuće, koja se pročula po iriškom rizlingu i župljanki. Izuzev velikih tankera za vino i dela sistema za pretakanje, među zidovima podrumske zgrade nije ostalo gotovo ništa.\nRukovodstvo opštine još ne zna šta sve prodaje sem zgrade, jer deo pripadajućeg zemljišta nije uknjižen, a nije ni jasno da li su zaštićeni nazivi vina koja je nekada proizvodio ovaj podrum.\nRAČUNI ZA MINERALNO ĐUBRIVO IZNAD POTREBA\nPančevo, 30. april 2010.\nU ime nezadovoljnih ratara sa delom uredbe Vlade o regresiranju mineralnog đubriva, Udruženje iz Dolova „Pančevački ratar” uputilo je zahtev državnoj administraciji da iznos računa za mineralno đubrivo bude umanjeno i u iznosu od 6.000 dinara, koliko se i isplaćuje, a ne 9.000 dinara po hektaru, koliko se sada zahteva.\nMEHANIZACIJA JEFTINIJA PET ODSTO\nPripreme za 77. međunarodni poljoprivredni sajam u Novom Sadu\nNovi Sad, 27. april 2010.\nSkoro svi uvoznici poljoprivrednih mašina, okupljeni u svoje udruženja, odlučili su da za vreme 77. poljoprivrednog sajma u Novom Sadu, od 15. do 22. maja, snize cene za najmanje pet odsto.\nSelenča, 20. april 2010.\nDr Saša Dragin, ministar poljoprivrede, šumarstva i vodoprivrede, otvoriće sutra Centar za organsku proizvodnju u Selenči, u kojoj se nalazi fabrika „Zdravo - organic”, kao i parcele sa zasnovanom organskom proizvodnjom voća i povrća.\nCentar je osnovalo više kompanija, naučnih radnika i proizvođača da bi se sa više znanja ušlo u ovu proizvodnju i da bi postojeća fabrika imala dovoljno sirovina – izjavio je za „AgroServis” Jozef Gašparovski, predsednik Upravnog odbora Centra.\nMALI AGRARNI BUDŽET I SKUPLJA PROIZVODNJA\nIstraživanje lista „Moje Gazdinstvo”\nNovi Sad, 20. april 2010.\nPrema tradicionalnoj proletnjoj anketi lista „Moje Gazdinstvo” iz Novog Sada, o reagovanju poljoprivrednika na donete uredbe Vlade o trošenju Agrarnog budžeta, većina učesnika ovu proizvodnu godinu ocenila je izuzetno teškom i neizvesnom. Među 305 intervjuisanih poljoprivrednika bilo je i 38 koji su izjavili da se nisu registrovali i da to neće više činiti. Kao razlog navode da u tome „ne vide korist”, da je „to za velike” ili da su „stari”...\n« first‹ previous…249250251252253254255256257next ›last »


Na ovom prelazu i dalje, deveti dan, Srbi sa severa Kosova i Metohije mirno protestuju tražeći da se povuku pripadnici tzv. Specijalne kosovske policije, odnosno da se ukine odluka o skidanju srpskih registarskih tablica. Pored vozila koja su u koloni dugoj oko tri kilometra, gde se na putu nalaze automobili i kamioni, građani okupljni u grupama poručuju da neće odustati od svojih zahteva.\nSa njima su i pripadnici Srpske liste. Aleksandar Spirić, u ime Srpske liste, je poručio da će građani ostati pri svojim zahtevima.\n- Samo tražimo pravo na slobodu kretanja, pravo na slobodu življenja, da se stanje vrati na ono kakvo je bilo pre 20. septembra, pre nego što su pripadnici ROSU sa dugim cevima upali na prelaze Jarinje i Brnjak. Ono što ohrabruje sve je činjenica da su država Srbija i predsednik Aleksandar Vučić uz nas - poručio je Spirić, koji je sa okupljenim građanima od jutros.\nInače, okupljene građane su posetili i pružili im podršku i Srbi iz Metohije.\nKosovo Kosovo i Metohija KFOR ROSU Jarinje Jarinje blokada


Sirijska opozicija: Tramp da nam zaštiti civile\nM. D. 10. novembra 2016. 14:07\nSirijska glavna opoziciona grupa pozvala je novoizabranog američkog predsednika Donalda Trampa da zaštiti civile i pomogne u okončanju krvoprolića u toj zemlji, opustošenoj petogodišnjim ratom, javlja danas AFP.\nRiad Hidžab, šef opozicionog Visokog pregovaračkog komiteta (HNC), rekao je da je sirijskim civilima hitno potrebna zaštita od režima sirijskog predsednika Bašara al-Asada, navodi se u saopštenju koji je opoziciona grupa objavila u sredu uveče.\nHidžab je pozvao na američku podršku „uspostavljanju mira u regionu i iznalaženju pravednih i brzih rešenja“ za pretnju od terorizma, pogotovu državnog terorizma koji sirijski režim sprovodi protiv sirijskog naroda“.\nOpozicioni lider je čestitao Trampu izbornu pobedu i pozvao ga da „što brže i efikasnije zaštiti civile“.\nSirijski pobunjenici kritikovali su dosadašnjeg predsednika Baraka Obamu što ne interveniše vojno protiv sirijskog režima.\nSAD predvode međunarodnu koaliciju koja izvodi vazdušne napade u Siriji protiv džihadističke grupe Islamska država, a Vašington podržava i određene pobunjeničke grupe koje se bore protiv Asadovog režima, podseća francuska agencija.\nTramp je u intervjuu „Njujork tajmsu“ 26. marta rekao kako smatra da je „pristup koji podrazumeva istovremenu borbu protiv Asada i Islamske države idiotski i sumanut“.\n„Ne možete se boriti protiv dve osobe koje se bore jedna protiv druge, i boriti se protiv njih dve zajedno. Morate se opredeliti za jednu od njih“, rekao je tada Tramp, koji je obećao i da će poboljšati odnose Amerike sa Asadovim glavnim podržavaocem, Rusijom, navodi AFP.\nDamask nije zvanično reagovao na Trampovu pobedu na predsedničkim izborima 8. novembra, ali su prorežimski komentatori pozdravili ishod izbora, dodaje francuska agencija.


REFORME OBRAZOVNOG SISTEMA NEUSPEŠNE - OCENJUJU PROSVETNI RADNICI\nVećina prosvetnih radnika smatra da reforme nisu uspešne i nisu realizovane dovoljno sistematično i organizovano, a oni nisu imali uticaj na njihovo kreiranje.\nIstraživanje je izvršeno u okviru projekta "Predstave o obrazovnim promenama u Srbiji: refleksije o prošlosti, vizije budućnosti (POPS2)", a odnosilo na reforme u uvođenju inkluzivnog obrazovanja, novog načina stručnog usavršavanja nastavnika i školskog razvojnog planiranja.\n"Mali broj prosvetnih radnika smatra da su reforme uspešne. Ipak, od trećine do skoro polovine ispitanika veruje da bez obzira na probleme i teškoće sa kojima su suočeni, reforme predstavljaju dobru osnovu za razvoj obrazovnog sistema u budućnosti", rekao je predstavnik tima istraživača Dejan Stanković.\nPodaci pokazuju da prosvetni radnici smatraju da Ministarstvo prosvete i nauke nije uložilo dovoljno napora da istraži, čuje i uvaži njihovo mišljenje o tome koji su glavni problemi u obrazovanju i kako ih treba rešiti.\nStanković je istakao i da prema mišljenju većine prosvetnih radnika država nema odgovarajući odnos prema obrazovanju. Prema njegovim rečima, istraživanje pokazuje da oni smatraju da se obrazovanje nalazi na marginama državnih prioriteta, da izdvajanja za prosvetu nisu dovoljna, a da su česte političke promene uzrok diskontinuuiteta u reformama.\nVećina prosvetnih radnika smatra da u funkcionisanju i organizaciji obrazovnog sistema postoji mnogo problema, ali i opaža svoju školu kao organizovano, stimulativno i angažovano radno okruženje, navedeno je u istraživanju.\n"I pored toga što nešto više od polovine prosvetnih radnika kaže da su njihova očekivanja od reformi izneverena, gotovo svi su i dalje spremni da aktivno učestvuju u obrazovnim promenama", rekao je Stanković i dodao da je prema istraživanju najveći broj prosvetnih radnika zadovoljan svojim poslom.\nIstraživanje je pokazalo i da većina prosvetnih radnika smatra i da inkluzija nije dobro koncipirana ni sprovedena, niti da od nje očekuje pozitivne efekte.\nUkazujući da je cilj istraživanja unapređenje obrazovanja u Srbiji, predstavnici istraživačkog tima rekli su da je neophodno da kreiranje reformi bude što primenjivije, da mehanizmima za sprovođenje reformi treba posvetiti više paznje, kao i da je neophodno negovati i podržavati spremnost za promene.\nIstraživanje je sproveo Institut za pedagoška istraživanja u Beogradu na reprezentativnom uzorku od 150 osnovnih škola, a više od 1.800 nastavnika, direktora i stručnih saradnika popunilo je upitnike.\nIstraživanje je realizovano u okviru Regionalnog programa podrške istraživanjima u oblasti društvenih istraživanja, koji vodi Univerzitet u Friburgu, uz podršku Švajcarske agencije za razvoj i saradnju.\nIzvor: Vebsajt Unije sindikata prosvetnih radnika Srbije, 1.7.2012.


Uvoze meso iz zaraženih zemalja a naše propada - Istok\n“Imajući u vidu da se nismo riješili ni nagomilanih količina utovljenih životinja iz prethodnog perioda ovaj zastoj u potražnji je prouzrokovao prerastanje životinja za klanje. Po našim saznanjima ovih dana zaustavljen je i izvoz mesa za Republiku Tursku, pa je i to doprinijelo padu potražnje”, navodi se u dopisu i dodaje da svakodnevno dobijaju informacije s terena da se u BiH uvoze ogromne količine mesa.\n“Interesantno, upravo iz zemalja EU koje su epicentri zaraze i koje su pokazale svoju bezosjećajnost s nama van EU. Dok mi kupovinom njihovog mesa, dodatno sumnjivog, stimulišemo njihovu poljoprivredu, domaći proizvođači, na pragu proljetne sjetve, živu stoku koju utove nemaju kome da prodaju. A ako je ne prodaju, neće imati novca za kupovinu sjemena i đubriva, neće blagovremeno posijati i eto problema”, naglašavalju poljoprivredni proizvođači.\nMeđutim, ako stoji u dopisu, sve je to beskorisno “ako na jednoj strani dobijamo a na drugoj gubimo već dobijeno”.\n“U vezi s tim smatramo da je u opštem interesu, a naročito u ovakvoj situaciji da se pristigle utovljene životinje otkupe i pokolju kako bi novi turnus mogao biti useljen. Time bi imali višestruku korist, a vrlo važna je i ta da bi novouseljene životinje za utrošenu hranu ostvarivale prirast nasuprot sadašnjem stanju gdje prerasle životinje troše hranu a ne ostvaruju rentabilan prirast. Nedopustivo je da se u ovoj situaciji dozvoli uvoz mesa a imamo domaće bikove i svinje koje prerastaju”, upozoravaju poljoprivredni proizvođači.\n“Kako smo i do sada uvijek bili objektivni i korektni u svojim zahtjevima i predlozima i ovoga puta smo u Savezu svjesni i mogućnosti zloupotreba ove situacije u smislu nokontrolisanog rasta cijena domaće stoke. Stoga predlažemo da se maksimalne cijene otkupa ograniče i to za tovnu junad na 4,30 KM /kg, a za tovne svinje na 3,20 KM/kg”, navode u dopisu poljoprivrednici.\nMračne prognoze Merkelove\nNjemačka kancelarka Angela Merkel izjavila je da postoji mogućnost da je između 60 i 70 odsto stanovništva u Njemačkoj u određenom trenutku došlo u kontakt ... Read More\nhttps://youtu.be/iyx4syxxCws "Obustaviti što više kontakte, tako se virus širi, i to najviše vazduhom. Može u spoljnoj sredini da ostane tri sata sata, ja se nakašljem ... Read More\nNEWER POSTNovinari Srpske traže jednak pristup informacijama svih medija\nOLDER POSTKanton Sarajevo snima stanje privrednih subjekata i priprema mjere


Potpisan Ugovor za izradu investiciono-tehničke dokumentacije za HE Ustikolina - Akta.ba\n26.01.2009. 13:13 / Izvor: Fena\nKonzorcij Energoinvest, lider, IPSA Sarajevo, i POYRY Energi GmbH iz Beča najpovoljniji je ponuđač, po tenderu koji je JP Elektroprivreda BiH raspisala u julu 2008. godine, za izradu investiciono-tehničke dokumentacije za HE Ustikolina.\nTo je potvrđeno 26.01.2009. godine potpisivanjem Ugovora o izvođenju potrebnih istražnih radova i izradi idejnog projekta, koji treba da ponudi optimalno rješenje u tehno-ekonomskom i okolinskom kontekstu, a koji su u direkciji JP EPBiH potpisali generalni direktor JP Elektroprivreda BiH Amer Jerlagić i predstavnik konzorcija, generalni direktor Energoinvesta Džemail Vlahovljak.\nKako je istaknuto prilikom potpisivanja ugovora, planirani rok za završetak ovog projekta je deset mjeseci od potpisivanja ugovora čija vrijednost iznosi 2,32 miliona KM.\nIdejni projekt treba razraditi do nivoa koji omogućava definiranje tehničkog rješenja koje omogućava sagledavanje predmjernih građevinskih radova i odredi specifikaciju opreme za sva postrojenja, na osnovu kojih će se izračunati visina ukupne investicije te da posluži kao osnova za izradu tenderske dokumentacije za izvođenje građevinskih radova i nabavku elektromašinske opreme.\nProcijenjena vrijednost kompletnog projekta HE Ustikolina je 180,2 miliona KM a planirani rok izgradnje je oko pet godina.\nHE Ustikolina, čije pregradno mjesto za branu te njena visina, omogućavaju minimalno potapanje terena, imat će instaliranu snagu od 63,6 MW (3x21,2) i ostvarivat će godišnju proizvodnju od 255 GWh, saopćeno je iz Elektroprivrede BiH.


Reket Novaka Đokovića osvojio Aleksandar Žikić\nPočetak/Sport/Reket Novaka Đokovića osvojio Aleksandar Žikić\nMila Jovanović28. septembra 2021.\nNa terenima Teniske akademije Živković (TAŽ) u Nišu igrao se u subotu turnir TAŽ OPEN – NAISSUS 2021. na kome je trofej bio potpisan reket Novaka Đokovića. Radi se o revijalnom turniru koji su zajedno organizovali TAŽ i Klub privrednika NAISSUS. Turnir je igran u kategoriji tenisera do 14 godina.\nPodsećamo, reket je kupljen od strane Kluba privrednika NAISSUS na donatorskoj večeri Fondacije „Deca carevi sveta“ koja je održana sa ciljem nabavke ultrazvučnog aparata namenjenog Klinici za dečije interne bolesti KC Niš.\n„Interesovanje za turnir je bilo veliko, u završnici je bilo top 8 mladih niških tenisera. Na kraju, pobednik turnira je Aleksandar Žikić, teniser Teniske akademije Živković“ , saopštili su.\nAleksandar je u neizvesnom finalu bio bolji od klupskog druga Ognjena Milenovića, rezultat je bio 2:1 u setovima. Reket su pobedniku uručili Milan Bogdanović, direktor Kluba privrednika NAISSUS i Nikola Živković, predsednik Teniske akademije Živković.\nCilj turnira je bio podsticaj najmlađim generacijama da se bave sportskim aktivnostima i pre svega mladim niškim teniserima da nastave sa zapaženim rezultatima. U kontekstu ovoga važno je pomenuti i nove rezultate tenisera i teniserki niške akademije koji su ostvareni tokom ovog vikenda. Ekipa Teniske akademije Živković je osvojila treće mesto na ekipnom PRVENSTVU Srbije za tenisere i do 14 i do 18 godina. Što se tiče pojedinačne konkurencije, teniseri i teniserke do 12 godina su osvojili medalje na turniru u Knjaževcu, srebrne Hana Ilić (TAŽ) i Matija Stojanović (TAŽ), a bronzane Lara Orlović (TAŽ), Danica Marjanović (TAŽ) i Luka Kostić (TAŽ)\nTeniska akademija Živković turnir\nTurnir u malom fudbalu „Lalinac 2022“ biće održan 14. maja\nAnja i Stefan vicešampioni ITF turnira u Nišu


Ministarstvo finansija RS:Fond solidarnosti će platiti poreze i doprinose za mart\nFond solidarnosti Republike Srpske će, u skladu sa Odlukom Vlade Republike Srpske, preuzeti isplatu obaveza po osnovu poreza na dohodak i doprinosa na plate zaposlenih za mart 2020. godine, kao i doprinosa za lica koja ostvaruju dohodak od samostalne djelatnosti za mjesec mart 2020. godine, saopšteno je iz Ministarstva finansija Republike Srpske.\n-Od pojave korona virusa, te proglašavanja vanredne situacije u Republici Srpskoj, Ministarstvo finansija Republike Srpske aktivno radi na sveobuhvatnim mjerama u okviru svoje nadležnosti kako bi privredi i građanima bilo omogućeno da sa što manjim posljedicama prevaziđu postojeće poteškoće koje bi mogle da prouzrokuju pad prihoda u narednom periodu.\nS ciljem sprječavanja otpuštanja radnika i očuvanja radnih mjesta u najugroženijim djelatnostima kao što su trgovina, saobraćaj i skladištenje, ugostiteljstvo, te ostale uslužne djelatnosti, Fond solidarnosti Republike Srpske će, u skladu sa Odlukom Vlade Republike Srpske, preuzeti isplatu obaveza po osnovu poreza na dohodak i doprinosa na plate zaposlenih za mart 2020. godine, kao i doprinosa za lica koja ostvaruju dohodak od samostalne djelatnosti za mjesec mart 2020. godine.\nProcjena potrebnih sredstava je između 17 i 19 miliona KM, čime će biti uplaćeni porez i doprinosi za oko 40.000 radnika.\nOsim navedene mjere, u oblasti poreske politike, utvrđena je odgoda plaćanja poreza na dobit i svih obaveza po završnom računu za 2019. godinu do 30.06.2020., koje će biti isplaćene u ratama do kraja 2020. godine.\nTakođe je prolongiran rok za podnošenje godišnjih poreskih prijava do 30.04.2020. godine, kako bi se poreskim obveznicima olakšalo izvršenje obaveza imajući u vidu vanrednu situaciju.\nJedna od predloženih mjera je i smanjenje za 60% paušalnog plaćanja poreza na ukupan prihod malih preduzetnika sa jednim ili dvoje zaposlenih. Predložena je i mjera uvođenja moratorijuma na reprograme poreskih obaveza.\nVlada Republike Srpske je 26.03.2020. na 64. sjednici donijela Odluku kojom se pravnim licima i preduzetnicima odobrava tromjesečni moratorijum na otplatu kredita plasiranih putem finansijskih posrednika ili iz fondova kojima upravlja Investiciono razvojna banka, uz produženje roka otplate za tri mjeseca.\nPored toga, Agencija za bankarstvo Republike Srpske je dana 20.03.2020. godine donijela Odluku o privremenim mjerama banaka za ublažavanje negativnih ekonomskih posljedica uzrokovanih virusnim oboljenjem COVID-19. Odlukom se utvrđuju privremene mjere koje se odnose na odobravanje olakšica klijentima banaka koji su direktno ili indirektno pogođeni negativnim efektima, posebna pravila za upravljanje kreditnim rizikom koje banke primjenjuju u slučaju odobravanja posebne mjere klijentu, te preventivne mjere sa ciljem očuvanja kapitala banaka.\nMinistarstvo finansija i Vlada Republike Srpske su opredijeljeni da obezbijede stabilno i pouzdano funkcionisanje Budžeta Republike Srpske u narednom periodu, te da pomognu privredi i stanovništvu zbog čega se radi na uvođenju novih mjera za sanaciju stanja izazvanog štetnim posljedicama korona virusa po privredu Republike Srpske.\nPrevious Traži se zatvaranje svih graničnih prelaza koji nemaju karantin\nNext Tokom sedmice u BiH stiže 10.000 testova za virus korona


BRNABIĆ: Srbija bila privremeni dom za više stotina hiljada migranata | WebTribune\nHome U FOKUSU BRNABIĆ: Srbija bila privremeni dom za više stotina hiljada migranata\nPredsednica Vlade Ana Brnabić izjavila je da su ilegalne migracije u Evropi najveći izazov za EU i zemlje kandidate kao što je Srbija.\nPremijerka Brnabić dodala je da će Srbija biti pouzdan partner Uniji u borbi protiv ilegalnih migracija.\nU govoru na Forumu “Evropa Vahau” u okviru panela o bezbednosnim izazovima i borbi protiv ilegalnih migracija, Brnabić je rekla da je obaveza svih da se odgovorno suoče sa tim izazovima.\n“Upravo zato, verujem da je dobro izabran moto austrijskog predsedavanja Savetom EU – “Evropa koja štiti, kao i fokus na pitanjima bezbednosti i ilegalnih migracija, naglasila je Brnabić.\n“Upravljanje migracijama je zajednička odgovornost svih evropskih zemalja”, rekla je predsednica Vlade.\nBrnabić je posebno naglasila da je u tome “ponosna na Srbiju, koja je tokom migrantske krize pokazala da je posvećen i odgovoran partner, pokazujući visok stepen humanosti”.\nNajbolji primer za to je da ove godine naše škole pohađa 472 dece migranata u 43 škole u Srbiji, naglasila je ona.\nSrbija je istovremeno posvećena zaštiti granica i sprečavanju ulaska ilegalnih migranata u zemlju, pa je od početka ove godine do sredine juna, podneto 39 krivičnih prijava zbog izvršenog krivičnog dela nedozvoljen prelaz državne granice i krijumčarenje ljudi protiv 74 učinioca, a zbog pokušaja krijumčarenja 399 lica, navela je Brnabićeva.\n“Važno je naglasiti da usvojena je Strategija i Akcioni plan za integrisano upravljanje granicom koja je usaglašena sa konceptom Evropske unije, a izradili smo i prvi Nacrt strategije suprotstavljanja iregularnim migracijama”, rekla je Brnabićeva.\nOna je navela da smo u okviru regionalne saradnje uspostavili mešovite patrole sa državama sa kojima se Srbija graniči – Mađarskom, Crnom Gorom, Bosnom i Hercegovinom, Rumunijom, Makedonijom, Bugarskom, a uskoro se očekuje i otpočinjanje rada mešovitih patrola i sa Hrvatskom.\nBrnabićeva je rekla da je Evropi potreban jedinstven pristup za upravljanje migracijama, čiji je fokus, pored bezbednosti, poštovanje humanitarnih standarda i vrednosti.\n“Vlada i građani Srbije pokazali su tu humanost na najbolji način u odnosu prema izbeglicama”, istakla je premijerka i navela da je u jeku migrantske krize Srbija bila privremeni dom za više stotina hiljada migranata i pokazala da je zemlja otvorenih građana koji su pokazali visok stepen empatije sa migantima.\nPredsednica Vlade je rekla da pitanje ilegalnih migracija mora da se rešava zajednički jer to nije problem samo jedne države ili jednog regiona.\nSrbija je pokazala odgovornost i spremnost za saradnju sa svima u regionu u toj oblasti, što potvrđuje snažno opredeljenje za jačanje regionalne saradnje, kazala je ona.\nBrnabićeva je zaključila da su regionalna saradnja i jačanje mira i stabilnosti od ključnog značaja za razvoj Zapadnog Balkana i da Vlada Srbije ostaje posvećena tim prioritetima.\nPored premijerke Brnabić, na panelu su učestvovali i premijeri Hrvatske i Crne Gore, Andrej Plenković i Duško Marković i zamenik izvršnog direktora Pogranične agencije Evropske unije FRONTEKS Bernd Korner.\nForum Evropa Vahau ove godine održava se pod sloganom “Radeći manje, a efikasnije!” Cilj je da se razmotre aktuelni politički, bezbednosni i ekonomski izazovi sa kojima se Evropa suočava.


ŠKODA AUTO otvara novi centar za razvoj test vozila i prototipova\nŠKODA AUTO novi centar za razvoj test vozila i prototipova\nSektor za tehnički razvoj kompanije ŠKODA AUTO otvorio je novi centar za proizvodnju test vozila i prototipova u Mlada Boleslav. Novi objekat znači da se ova posebna vozila sada mogu u potpunosti proizvoditi pod jednim krovom. Proizvođač automobila koristi najsavremenije tehnologije, poput robotskih stanica i rešenja za virtualnu realnost, kroz čitav proizvodni proces.\nJohannes Neft, novi član odbora za tehnički razvoj ŠKODA AUTO, rekao je: „Korišćenje test automobila omogućava nam da izvučemo zaključke o brojnim tehničkim parametrima u ranoj fazi razvoja i izvršimo potrebna prilagođavanja mnogo pre početka serijske proizvodnje novog modela. Sada činimo sledeći korak. U budućnosti ćemo godišnje proizvoditi 300 test vozila i 120 prototipova sa maksimalnom efikasnošću u našem novom, najsavremenijem objektu u Mlada Boleslav. Ovde smo stvorili idealne uslove za razvoj vozila na najvišem nivou i to će oblikovati budućnost našeg brenda.“\nKako bi se nadzirala proizvodnja ne samo pojedinačnih delova, već i vozila u celini, klasični testovi ostaju neophodni, uprkos tome što digitalne simulacije i modeli dobijaju veću važnost u fazi testiranja. Zbog sve složenije i moćnije elektronske arhitekture modernih vozila, fokus je na funkcionalnim testovima elektrike, elektronike i sistema asistencije, kao i na komunikaciji između računara u automobilu. ŠKODA je u novom pogonu proizvela neka test vozila za električni ENYAQ iV.\nDavid Vaněk, šef proizvodnje modela i prototipova, dodao je: „Naš novi pogon ima tri sprata i sadrži skladište delova, limariju, završnu montažu i farbaru, a sve u neposrednoj blizini osiguravajući kratke udaljenosti. Istovremeno, visok stepen automatizacije objekta omogućava agilnije procese i značajno povećanje proizvodnih kapaciteta za test vozila i prototipove. Pored toga, zgrada sadrži najsavremenije tehnologije virtualne realnosti, kao i 168 radnih mesta u open-space kancelarijama i 13 sala za sastanke. Veliki deo kompleksa - 14.000 m² - koristi se za proizvodnju vozila.“\nU prizemlju se nalazi skladište delova, uključujući natkriven prostor za istovar kamiona. Karoserije automobila su na drugom spratu, dok se na trećem spratu nalaze završni sklopovi i farbara. Teretni lift koristi se za transport materijala između spratova.Uz pomoć dve robotske stanice, udeo automatizacije u limariji povećan je sa 15 na 45 posto. Ovo udvostručuje proizvodni kapacitet na deset karoserija sedmično - dok je potrebno 20 posto manje prostora.\nTehnologija virtualne realnosti omogućava konfiguraciju i prilagođavanje radnih stanica unapred, a u logistici se koriste najsavremeniji IT sistemi. Kontrola kvalitete integrisaće se u proizvodni proces i odvijati se paralelno s odgovarajućim proizvodnim koracima. Novi objekat takođe uključuje stazu za kretanje do 300 km/h u svrhu obavljanja testova.\nPogon za proizvodnju novih modela i prototipova takođe je vrlo napredan sa ekološkog stanovišta. Na kratkim udaljenostima godišnje se uštedi približno 1.800 l goriva, što omogućava smanjenje emisije CO₂ za oko pet tona. Celokupno skladište koje je sada deo proizvodnje vozila rezultira daljim uštedama, smanjujući logističke troškove za više od 150.000 evra godišnje.


Četvrtak, 20. 5. 2004.\nPred sudom u Čačku vodi se neobičan vanparnični postupak\ni Milutin Novaković\nLokalnom muzeju predao sablju gospodara Jakova Obrenovića, o čemu postoji potvrda\nBEOGRAD - Braća Srboljub i Slobodan Jakovljević, koji su pokrenuli vanparnični postupak pred sudom u Gornjem Milanovcu za dokazivanje srodstva s Jakovom i Đurđijom Obrenović i srpskim kraljevima Milanom i Aleksandrom, nisu jedini direktni potomci dinastije Obrenović - kaže za "Glas" Nebojša Pavlović, advokat iz Čačka.\nSve zavisi od testamenta\nJakov i Đurđija Obrenović imali su šestoro dece. Sinovi Samuilo i Petar umrli su u ranoj mladosti, tako da iza njih nije bilo potomaka, sin Đoka je imao potomke čiji su sledbenici braća Jakovljević iz Gornjeg Milanovca, a ćerke Mirjana, Ruža i Dmitra imale su decu, s tim što je Milutin Novaković njen praunuk. Međutim, ostvarivanje prava na nasledstvo dinastije Obrenović, smatra advokat, ne zavisi samo od dokazivanja srodstva već prvenstveno od sadržine testamenta kraljice Natalije Obrenović, poslednje vladarke ove srpske dinastije, koji se od 1957. čuva u pariskom arhivu.\nIdentičan postupak pred sudom u Čačku pokrenuo je i Milutin Novaković (80) iz sela Donja Gorevnica, koga Pavlović zastupa.\n- Jakovljevići su direktni potomci u šestom stepenu srodstva u pravoj liniji, a Milutin Novaković srodnik u četvrtom stepenu krvnog srodstva u odnosu na pokojnog gospodara Jakova Obrenovića, brata kralja Milana. To potvrđuje i rodoslov dinastije Obrenović, koga je napravio prof Radoš Ljušić. Deda mog vlastodavca Mihailo Novaković upisan je u rodoslov dinastije Obrenović kao sin Dmitre Obrenović i Trivuna Obrenovića - kaže advokat Pavlovića.\nU istorijskom arhivu Srbije postoji dokument gde se nalaze podaci o Trivunu Novakoviću za koga piše da je star 59 godina sa popisom imena članova njegove porodice i ženi Dmitri staroj 45 godina. Među imenima njihove dece upisano je i ime njihovog sina Mijaila, odnosno dede Milutina Novakovića koji je u to vreme imao 13 godina. Milutin je Narodnom muzeju u Čačku predao jedan deo ličnih stvari kraljevske porodice o čemu postoji potvrda, a među njima je bila i sablja gospodara Jakova Obrenovića, objašnjava advokat Pavlović.\nUspeh rotvajlera iz Loznice\nPotres kod Trstenika\nNovi ministri u novom savetu za univerzitetsko obrazovanje\nVenera ispred Sunca 8. juna\nArmenko na svadbi španskog princa\nUspeh VSCG u Sloveniji


Izvor: SEEcult.org, 15.Avg.2018, 15:48\nRedovni član Srpske akademije nauka i umetnosti (SANU) prof. dr Dušan Milović, koji je na naučno-istraživačkom planu bio posvećen rešavanju teorijskih problema i eksperimentalnom proučavanju ponašanja temeljnog tla i temelja, preminuo je 15. avgusta u Kanadi, saodštila je SANU. Rođen 28. marta 1925. godine u Novoj Varoši, Milović je diplomirao 1954. godine na Građevinskom fakultetu Univerziteta u Beogradu, na kojem je i doktorirao 1959. Prvi je u Srbiji dobio zvanje doktora tehničkih nauka u oblasti mehanike tla i fundiranja.\nSANU: Preminuo akademik Dušan Milović\nRedovni član Srpske akademije nauka i umetnosti Dušan Milović preminuo je danas u Kanadi, saopštio je SANU.Akаdemik Dušаn Milović rodjen je u Novoj Vаroši, 28. mаrtа 1925. godine. Diplomirаo je nа Grаdjevinskom fаkultetu Univerzitetа u Beogrаdu, 1954. godine, а doktorirаo nа istom...


- Klimatske promene nisu više budući problem, to je sadašnji problem. Da bismo imali šansu da ograničimo globalno zagrevanje na 1,5 stepeni Celzijusa, imamo osam godina da skoro prepolovimo emisije gasova staklene bašte: osam godina da napravimo planove, uspostavimo politike, primenimo ih i na kraju ostvarimo smanjenje - rekla je Inger Andersen, izvršna direktorka direktora Unep i dodala da "sat glasno otkucava".\nOvaj neuspeh da se svet "vrati bolji", uprkos obećanjima vlada širom sveta budi sumnju u njegovu spremnost da napravi ekonomski zaokret neophodan da se suzbije klimatska kriza, navode Ujedinjene nacije.\nGeneralni sekretar UN Antonio Gutereš ocenio je da je ovaj izveštaj još "jedan gromoglasan poziv na buđenje".\n- Jaz u emisijama štetnih gasova rezultat je jaza u liderstvu. Ipak, lideri još mogu da naprave prekretnicu u zeleniju budućnost umesto da pređu granicu koja vodi u klimatsku katastrofu - rekao je Gutereš sugerišući da izveštaj nudi i tračak nade.\nBONUS VIDEO: ĐAVOLJA VAROŠ: Svetski poznat prirodni fenomen na jugu Srbije\nUjedinjene nacije klima globalno zagrevanje Antonio Gutereš Klimatske promene


Kompanija je zvanično prestala da prodaje karte nakon svog prvog svemirskog leta koji je realizovan u decembru 2018. godine.\nCene i datum sledećeg leta još nisu poznati, ali karte za prvi komercijalni let su rasprodate. Zasad je kompanija bukirala 603 fiksne rezervacije iz 60 zemalja sveta, po ceni od čak 250.000 dolara, ali Virgin Galactic i dalje prima zahteve zainteresovanih avanturista.\nZato će u sredu u prodaju biti puštena nova serija karata, a BBC piše da je kompanija istovremeno pokrenula kvalifikacioni program One Small Step za koji je potrebno platiti depozit u iznosu od 1.000 dolara.\nŠef misije MMF: "Ulaganja u infrastrukturu doprineće PRIVREDNOM RASTU Srbije"\nVesti su objavljene nakon što je saopšteno da je Virgin Galactic u prošlom tromesečju zabeležio gubitak od 73 miliona dolara.\nMeđu poznatim osobama koje su već kupile karte su Džastin Biber i Leonardo Di Kaprio, a i vlasnik Virgin Galactica, sir Ričard Brenson rekao je da namerava da se pridruži putnicima na prvom komercijalnom letu.\nRASTE BROJ GOTOVINSKIH PLAĆANJA Tokom 2019. porasle i transakcije sa ofšor zemljama\nBroj izvršenih gotovinskih transakcija povećan je za više od 3,9 miliona u odnosu na 2018, dok je broj izvršenih bezgotovinskih transakcija smanjen za skoro 82 miliona, pokazuje analiza banaka na upitnik o aktivnostima u oblasti sprečavanja pranja novca u 2019. koji je objavila Narodna banka Srbije.


Savić: KIPS će tražiti dalju zaštitu prava | Analitika - Informativni Portal\nPravnik zastupnik kompanije poručio\nKompanija KIPS djelimično je zadovoljna presudom Evropskog suda za ljudska prava u Strazburu, saopštio je njen pravni zastupnik Predrag Savić i najavio da će oni tražiti preispitivanje presude i dodatnu zaštitu svojih prava.\nObjavljeno: 22. 10. 2019 - 17:04 Promjenite veličinu teksta: A A A\nSavić je kazao da presuda kojom je Evropski sud za ljudska prava dosudio KIPS-u 4,5 miliona EUR kao nadoknadu za izgubljenu dobit za dvije godine poslovanja, predstavlja samo djelimično zadovoljenje pravde i pravičnosti.\n„S obzirom na to da je КIPS trpio štetu u kontinuitetu već 14 godina i trpi je i dalje, a da je izmakla dobit dosuđena i priznata samo za 2006. i 2007. godinu, sasvim je izvjesno da će kompanija iskoristiti svoje pravo da podnese i preostali pravni lijek i zatraži da Veliko vijeće Evropskog suda u Strazburu preispita pomenutu presudu“, naveo je Savić u saopštenju.\nOn je dodao i da kompanija КIPS posjeduje nepobitno utvrđene dokaze o visini te štete.\nU kompaniji smatraju i da svaka presuda dobijena pred Evropskim sudom za ljudska prava predstavlja veliki uspjeh, posebno kada se zna da taj sud odbacuje preko 95 odsto predstavki.\nSavić je podsjetio da su КIPS i njegov vlasnik Risto Drekalović u posljednjih godinu dobili dvije presude kojima je potvrđeno da je država Crna Gora prekršila prava te kompanije na pravično suđenje, djelotvoran pravni lijek i pravo na imovinu.


Djordjević: Srbija više nije ista, sve je lepse i bolje pa i sport | RTV Ritam\nRTV Ritam / Vesti / Sport / Djordjević: Srbija više nije ista, sve je lepse i bolje pa i sport\nDjordjević: Srbija više nije ista, sve je lepse i bolje pa i sport\nObjavljeno September 19, 2019 Nema komentara\n“Srbija vise nije ista , nisu isti putevi, nisu iste bolnice, skole pa ni sport više nije isti, sve je bolje i mnogo lepše“, ocenio je na današnjoj konferencij za novinare Gradski većnik za sport Nenad Djordjević.\nGovoreći o aktivnostima i rezultatima rada u svom resoru, Djordjević je rekao da je u ovoj godini realizovano 11 seoskih turnira, i 12. Futsal u gradu. Svi organizatori iz sva sela ddobili su isti iznos novca, sto nije bio slučaj do sada, ocenio je Djordjević. Govoreći o rezultatima rada, gradski većnik ističe da je završen novi stadion sa kvalitetnom podloogom po evropskim standardima, što je od velikog značaja za decu koja će ovaj stadion da koriste.\nPokrenuto je 5 novih sportskih manifestacija:maraton, mini basket, vidovdanski turnir, igre na vodi , gde su nabavljeni novi rekviziti, i rolerijada koja je ove godine okupila učesnike iz 9 zemalja.\nPrema rečima Nenada Dodjevića, u planu su i seoske igre koje će biti održane 29.septembra na Aleksandrovačkom jezeru. Grad je nastavio i da podržava postojeće manifestacije kao što je izbor najboljih u vranjskom sportu, i turnir u futsalu.\nPočelo se sa sredjivanjem strelišta koje je izgubilo upotrebnu dozvolu, pa je odradjena vodovodna mreža i nastavljene su aktivnosti kako bi strelište ponovo dobilo dozvolu, jer vojsci i poliiciji je potrebno streliše za obuke koje su tu izvode,rekao je Djordjević .\nOn je podsetio da je grad 2017.godine izgradio 6 novih dečijih igrališta, na kojima će morati dodatno da se radi jer je promenjen zakon, i sada sva igrališta moraju da budu sa mekom podlogom i ogradjena. Jedan od značajnijih projekata jeste izgradnja novog stadiona u Vranju kao i atletske staze, površine 2100 m, sa četiri trake,čija je vrednost 22 milona dinara, rekao je Gradski većnik za sport\nTrenutno nema komentara u vezi Djordjević: Srbija više nije ista, sve je lepse i bolje pa i sport. Možda želite da dodate Vaš komentar ?\nNastavlja se obelezavanje ,,Svetosavske nedelje’’\nU kovid bolnicama ZC Vranje hospitalizovano 111 pacijenata\nVlada Srbije donela je odluku o proglašenju elementarne nepogode u dvadeset opština\nNajugroženija domaćinstva u Zlatokopu dobiće finansijsku podršku u visini od 100.000 dinara\nU kovid ambulanti ATD tokom jučerašnjeg dana obavljeno 159 pregleda


Amerika i Izrael stvorili su “ monstruozni virus “ koji sada ugrožava reaktore nuklearnih postrojenja u celom svetu | POKORENA PLANETA\nAmerika i Izrael stvorili su “ monstruozni virus “ koji sada ugrožava reaktore nuklearnih postrojenja u celom svetu\nnovembar 16, 2013 by pokorenaplaneta\tPostavite komentar\nU svojoj opsesiji da spreče Iran u razvoju nuklearnog oružja ,SAD i Izrael, kreirali su kompjuterski virus pod nazivom “ Stuxnet „kome je zadatak da ometa iranska nuklearna postrojenja . Jedan od najistaknutijih stručnjaka za kompjutersku bezbednost , Eugene Kaspersky, izjavio je ove nedelje ,da je virus napao i jednu rusku nuklearnu elektranu .\nInternet-IT-Platforma The Register je napisala :\n„Zloglasni Stuxnet štetni program, koji je navodno razvijen od strane SAD i Izrael da ometa iranska nuklearna postrojenja je , očigledno izazvao kvar u ruskoj nuklearnoj elektrani , izjavio je Eugene Kaspersky . “\nOvo otkriće je usledilo na jednoj sednici u rundi pitanja i odgovori posle predavanja, koje je Kaspersky je održao prethodne nedelje u australijskom nacionalnom press klubu . On je , između ostalog, izjavio da obaveštajni oficiri koji su bili odgovorni za tu “ ofenzivnu tehnologiju,“ često nisu svesni posledica, ali koje bi morali imati u vidu, kada se takvi štetni programi koriste.“ Sve što radite , ponaša se kao bumerang . Uvek se vraća nazad „, rekao je on . “ … Tu je vrlo moguće da zemlje koje nisu uključene u konflikt budu žrtve cyber napada na kritične infrastrukture … Mi ovde imamo posla sa cyber prostorom . Ne postoje granice , i mnogi objekti koriste iste sisteme . “\nOn je od „ruskih astronauta “ koji se razumeju u svoj posao, saznao i kako je dalje tvrdio da su čak i uređaji na Međunarodnoj svemirskoj stanici bili privremeno zaraženi nakon što su naučnici došli sa zaraženim USB uređajima na stanicu ISS . Drugi bezbednosni stručnjaci se slažu sa tom ocenom .\nBritanska Internet stranica V3 za bezbednost interneta izveštavali su u tekstu pod naslovom “ Stuxnet : Britanske i Američke nuklearne elektrane u opasnosti , jer se malvare širi i izvan Rusije “ :\n“ Stručnjaci iz FireEye i F- Secure izjavili su za V3, na osnovu strukture Stuxnet , vrlo je verovatno da su mnoge elektrane pogođene tim štetnim programom … F – Secure analitičar Sean Sullivan je rekao, ponašanje Stuxnet-a nije predvidivo, dakle, Virus ne samo da je u postrojenjima koja je Kasperski pomenuo, on se verovatno proširio i na mnoge druge sisteme. Virus se ne širi preko Interneta. Prostire se zbog programske greške , čak i izvan njihovog normalnog cilja preko USB uređaja. I pored pozadine i namene institucija protiv kojih je razvijen virus, ne bih se iznenadio da i u drugim zemljama sa nuklearnim elektranama se nalaze zaraženi računari, “ rekao je on . “\nDirektor strategije bezbednosti u FireEye, Jason Steer, izrazio je slično mišljenje i dodao, čak i veoma važna infrastruktura često nije baš sigurna , dakle, takvi sistemi su idealno “ leglo “ na kome Stuxnet može da se proširi . Zbog atipične distribucije i ponašanja Stuxnet-a, tradicionalne odbrane su preopterećene od malvera i jedva u stanju da zaustave ili uopšte da razumeju kako se nastanjuje i kakav efekat ima upravo taj virus. “ Vrlo je verovatno da su zaražene i druge elektrane i postrojenja širom sveta , a biće ih još više , jer je virus sada postoji kao da je u divljini. Sada će kompanije verovatno svake nedelje morati da pokušaju da shvate kako mogu da se zaštite od inficiranih USB uređaja „, rekao je on .\nKorišćenje Windows XP operativnog sistema će uticati u budućnosti sa još većim rizicima , pošto je Microsoft najavio da će za manje od godinu dana zvanično obustaviti podršku za dvanaest godina star operativni sistem. To znači da tada neće više biti obezbeđene i na raspolaganju važne zakrpe.\nOvo je sve tako sjajno da možete da se uporedi sa globalnim „ratom protiv terora “ , koji se tako glupo vodi da se terorizam širi i intenzivira .


U istočnoj Hercegovini nema oboljelih od virusa korona, a krizni štabovi istočnohercegovačkih opština i Grada Trebinja uveli su mjere kao prevenciju protiv korona virusa. Sve mjere se poštuju i samo strogim prevencijama možemo osigurati svakog pojedinca i ukupan zdravstveni sistem, rekao je za Radio Trebinje izvršni direktor Saveza opština i grada Istočne Hercegovine Luka Petrović.\nPetrović je podsjetio da su na sastanku koji je održan polovinom ove sedmice u Trebinju, osim predstavnika lokalnih zajednica prisustvovali i predstavnici zdravstvenih ustanova iz istočne Hercegovine.\n„Razgovarali smo o preventivnim mjerama koje su preduzete sa prethodnog sastanka koji je održan 16. marta. Zaključke sa prve sjednice preduzele su sve lokalne zajednice, usaglasili smo da ćemo dobrim preventivnim mjerama spriječitiu da nam bolest uđe u zdravstveni sistem. Svjesni smo situacije da sve što preduzimamo, radimo u cilju prevencije“, kaže Petrović.\nMjere prevencije „Tri R“ moraju se poštovati\nMjere prevencije koje je Grad Trebinje promovisao pod nazivom „Tri R“ – rastojanje, kihanje u rukav, maramicu ili masku i redovno pranje ruku, su veoma važni u prevenciji zaštite od korona virusa. Takođe, važno je da se naši sugrađani što manje kreću, ostvaruju socijalne kontakte sa drugim osobama i na taj način će se omogućiti da se eventualna pojava virusa ne širi, kazao je Petrović.\n„Bolnice u Trebinju i Nevesinju imaju oko 80 spremnih kreveta za osobe kod kojih bi bio detektovan virus korona, a imamo i dovoljan broj testova. Osim bolničkog centra u Trebinju oformljen je karantin na Tulima, za one koji ne poštuju izrečene mjere izolacije i za one koji ulaze u BiH. Takođe, svaka opština u istočnoj Hercegovini privela je namjeni po jedan objekat, koji će služiti kao karantin,“ rekao je on.\nNa ovaj način, ističe Petrović, zdravstveni sistem je obezbijeđen, blokirani su ulazi i veoma je važan osnos svih nas prema ljekarima.\nSavez opština i gradova istočne Hercegovine donio je i zaključak da se iznađu rješenja za dezinfekciju svih vozila koja ulaze u ove opštine i grad Trebinje. Danas je počelo i njihovo postavljanje, a riječ je o sunđerastim barijerama na ulazima u sve gradove, kako bi bila obavljena dezinfekcija svih vozila.\n„Policijska uprava Trebinje postavila je oko petnaest punktova na ulazu u Grad Trebinje i istočnohercegovačke opštine. Preporuka je da ove sunđeraste barijere domovi zdravlja redovno održavaju, odnosno namaču tečnošću za dezinfekciju“, pojasnio je Luka Petrović, izvršni direktor Saveza opština i grada istočne Hercegovine.\nOvakve barijere biće postavljene i ispred ulaza u stambene zgrade, kućna dvorišta i kolektive koji održavaju radnu atmosferu.\nKrizni štab Grada Trebinja i krizni štabovi ostalih lokalnih zajednica u istočnoj Hercegovini donijeli su mjere da se svakom domaćinstvu podijele po dvije maske i dva para rukavica, kako bi obavljali poslove izvan svog imanja. Ova akcija biće provedena u narednih 5-6 dana.\n„Svjesni smo, da ako ovaj princip budemo svugdje primijenili, dezinfikovaćemo i obuću i odjeću i bilo ko uđe u istočnu hercegovinu, proći će barijere ili će biti smješten u karantin i zato je važno da imamo potpunu kontrolu ulaska u Hercegovinu“, ističe on.\nPoljoprivredno zemljište privesti namjeni\nSavez opština i grada istočne Hercegovine dao je preporuke da se privede namjeni raspoloživo poljoprivredno zemljište, bez obzira na vlasničku strukturu.\n„Bez obzira da li su u pitanju fizička lica i lokalne zajednice naš cilj je da bude obrađeno što više poljoprivrednih površina i zasadi se što više jednogodišnjih poljoprivrednih kultura.\nTakođe, važna činjenica je da je mnogo ljudi ostalo bez posla, kazao je Petrović i dodao da će ova tema u narednih nekoliko mjeseci ostati aktuelna, jer se pored mjera koje su donijeli republički i lokalni krizni štabovi mora posveti više pažnje onim ljudima koji su ostali bez primanja.\n„Mi nećemo dozvoliti da oni ostanu ugroženi i vidjećemo koje ćemo vrste pomoći obezbijediti preko fond UGIP-a i fondova solidarnosti preko lokalnih zajednica. Mnogi Hercegovci su se javili i javljaju se da pomognu i upalćuju sredstva, kako bi se omogućila određena rezerva za pomoć tim porodicama. Mi smo u Trebinju napravili analizu tog stanja i znamo da ovdje ima 450 osoba koji nisu na radnom mjestu i oni će primati, vjerovatno minimalnu platu.Te porodice ćemo staviti na analizu i iznaći način kako im pomoći. Već su obezbijeđene određene količine osnovnih životnih namirnica, kako bi se pomoglo onima što ne rade.Takođe, zahtijevamo i od njih da se angažuju na alternativnim poslovima.\nPrema njegovim riječima ugroženi su svi oni čiji su poslovi bili vezani za uslužni sektor, ali su takođe ugrožene ustanove iz javnog centra i one već sada rebalansiraju svoje rashode i prihode, koji će zasigurno biti manji, kako bi se pripremili za neka vremena koja dolaze.\n„Trebamo vjerovati jedni u druge, da radimo maksimalne mjere, imamo snage i energije da iznesemo svaki problem, a za to imamo podršku institucija Srpske i Srbije. Možemo biti primjer i ostalim regijama, da na ovaj način prave karantine, samoizolacije i razmišljaju o prevazilaženju ove situacije samo zajedničkim angažmanom, zaključio je Petrović.\nluka petrovickorona virus


Četvrt vijeka od osnivanja Sedmog odreda Specijalne brigade policije :: Dešavanja u Bijeljini ::\n22. februar 2020. / 07:56\nBorci Sedmog odreda Specijalne brigade policije Ministarstva unutrašnjih poslova (MUP) RS bili su hrabri, odvažni i disciplinovani i imali jasan cilj, da ostanu na svom ognjištu i u miru žive u Republici Srpskoj, poručeno je juče sa svečane akademije povodom obilježavanja 25 godina od osnivanja tog odreda u Prijedoru.\nMinistar unutrašnjih poslova RS Dragan Lukač istakao je da je u Srpskoj najvažnije jedinstvo i da svi moraju da se bore za nacionalni interes.\n- Svi moramo da se borimo za nacionalni interes i tu nema odstupanja, bez obzira na borbu stranaka i pojedinaca - rekao je Lukač.\nIstakao je da se odredi Specijalne antiterorističke jedinice popunjavaju iz godine u godinu. Ratni komandant Sedmog odreda Zlatko Brdar kazao je da mu je najteže bilo da dođe na kućni prag i majci, ocu i porodici kaže da im je poginuo sin.\n- Trajno su zapisana i neizbrisiva imena tih sinova i spomenik smo im podigli odmah 1996. godine, među prvima u Srpskoj - istakao je Brdar.\nPredsjednik Boračke organizacije RS Milomir Savčić rekao je da je čast obratiti se najelitnijim borcima, te da Vlada mora preduzeti sve kako bi na ovim prostorima zadržala narod. Gradonačelnik Prijedora Milenko Đaković kazao je da su i Specijalna brigada policije i Sedmi odred igrali veliku ulogu u sadejstvu sa borcima Vojske Srpske u odbrani, kako teritorije Srpske, tako i posebno u odbrani Prijedora.


Novi teroristički napad u Istanbulu – Balkanekspresrb.rs\nDosad je potvrđena smrt 39 osoba, 69 je povređeno od čega su četiri u kritičnom stanju.Turski ministar unutrašnjih poslova Sulejman Sojlu u izjavi medijima potvrdio je da je dosad identifikovana 21 žrtva\nBROJ mrtvih u sinoćnjem terorističkom napadu u Istanbulu dostigao je 39, dok je 69 osoba ranjeno, javljaju turske agencije.\nSinoć je oko 01.15 sati, napadač naoružan oružjem sa dugom cevi u noćnom klubu u istanbulskoj četvrti Ortakoj u distriktu Besiktas, prvo ubio policajca, koji je stajao na ulazu, zatim je ubio još jednu osobu i ušao u klub, gde je otvorio vatru po prisutnima.\nPrema nekim podacima, u klubu je u momentu napada bilo 700 gostiju.Dosad je potvrđena smrt 39 osoba, 69 je povređeno od čega su četiri u kritičnom stanju.\nTurski ministar unutrašnjih poslova Sulejman Sojlu u izjavi medijima potvrdio je da je dosad identifikovana 21 žrtva.\n“Od 21 identifikovane osobe, 16 su stranci, dok je pet turskih državljana”, rekao je Sojlu, dodajući kako je u toku identifikacija 18 tela.Prema njegovim rečima, policija na terenu traga za teroristom koji je izvršio napad. “Naše ekipe sprovode operaciju, verujemo kako će on ili ona uskoro biti uhvaćen”, istakao je ministar Sojlu.\nGuverner Istanbula Vasip Sahin noćašnji napad opisao je kao “okrutan” i “čin terora”.Sinoć je predsednik Turske Resžep Tajip Erdogan izrazio žaljenje zbog napada.\nNajnoviji napad u Istanbulu dogodio se tri sedmice posle dvostrukog bombaškog napada u gradu gdje je ubijeno najmanje 45 osoba, od kojih su većina bili policajci.♦


Transnacionalizacija | Studenti.rs\nDodao: Tananaaa dana 25/6/18 • Svrstano u: Menadžment,Seminarski radovi\nIme predmeta: Krizni Menadžment • Ime profesora: Doc dr Žarko Ćulibrk • Školska godina: 2017 •\nKriza je veoma popularan i široko korišćen termin, iako nema saglasnosti o njegovom značenju. Čak se navodi da popularnost termina stvara teškoće u njegovom definisanju. Ovo ne iznenađuje, s obzirom na to da i istraživači koji izučavaju fenomen kriza ne smatraju sebe istraživačima kriza.\nOblast kriza je loše definisana, nalikujući na galimatijas naučnika iz različitih disciplina (sociologija katastrofe, javna uprava, političke nauke i međunarodni odnosi, politička i organizaciona psihologija, ali i tehnički specijalisti, kao što su informatičari ili epidemiolozi). Ko je unutra, a ko izvan, zavisi od osobe koja definiše polje.\nInvestiranje u proizvodnju pasulja


07-02-2019 17:25 Srbija Politika\nSituacija u vezi sa samoproglašenim Kosovom treba redovno da bude u centru pažnje Saveta bezbednosti UN, ocenila je portparol Ministarstva spoljnih poslova Rusije Marija Zaharova.\nKomentarišući izjavu premijera samoproglašenog Kosova Ramuša Haradinaja o prekidu komunikacije sa Unmikom, Zaharova je na konferenciji za novinare rekla da Priština nastavlja politiku provokacija, čiji je cilj podrivanje stabilnosti i bezbednosti na Balkanu, preneo je "Sputnjik".\n"Uvođenje sto odsto carine u novembru prošle godine na robu iz centralnog dela Srbije i BiH ozbiljno je otežalo snabdevanje kosovskih Srba. Ove mere su očigledno usmerene na nastavak politike antisrpskog etničkog čišćenja i, naravno, proterivanja srpskog stanovništva", ocenila je Zaharova.\nOna je podsetila da je Haradinaj juče izjavio da unapred odbija da komunicira sa Unmikom, jer ta misija, kako je rekao, neobjektivno ocenjuje situaciju na Kosovu i Metohiji.\nZaharova je skrenula pažnju na činjenicu da je EU, koja ima mandat UN da posreduje u dijalogu Beograda i Prištine, izgubila sposobnost da utiče na situaciju.\nOna je ocenila da Beograd ima odgovornu i uravnoteženu poziciju, te da naglašava spremnost da se vrati u dijalog kada Haradinaj povuče svoje neprihvatljive odluke.\n"Žekela bih da naglasim da Srbija još nije preduzela recipročne mere", istakla je Zaharova.\nKosovo je 21. novembra uvelo 100 odsto carine na robu iz centralne Srbije i BiH, a ova odluka Prištine izazvala je proteste srpskog stanovništva na severu pokrajine.\nKasnije je vlada samoproglašenog Kosova odlučila da produži stoodstotne takse na svu robu iz centralne Srbije, uključujući i proizvode stranih kompanija koji se proizvode u Srbiji.\nA šta Nemačka misli tazgraničenju na KiM, saznajte OVDE.\nZaharova o razgraničenju Srba i Albanaca\nKURDI KIDAJU! Pogledajte kako modifikovanim helikopterima prže džihadiste ID! (VIDEO)


Ministri odbrane Velike Britanije i Srbije Ben Wallace i Nebojša Stefanović tokom susreta u Beogradu 16. juna 2021.\nBritanski Telegraf objavio je 18. juna da je ministar odbrane Velike Britanije Ben Volas (Ben Wallace) izjavio da je ta zemlja sa Srbijom potpisala značajan sporazum kojim se sprečava uticaj Rusije, kao i da će Britanija pomoći Srbiji da se odupre ruskom "zlobnom uticaju" i "manipulaciji".\nU ambasadi Velike Britanije u Beogradu za RSE su naveli da u potpisanom sporazumu Ministarstava odbrane Srbije i Velike Britanije "nema nikakvog pomena bilo koje druge države".\n"Dokument je fokusiran na konsolidovanje i širenje trenutne bilateralne saradnje između ministarstava odbrane Srbije i Ujedinjenog Kraljevstva. Dokument se bavi temama poput zajedničkog učešća naših država u međunarodnim mirovnim misijama", saopštila je ambasada.\nIz ambasade su dodali da je ministar Volas tokom posete naglasio da Ujedinjeno Kraljevstvo "poštuje vojnu neutralnost Srbije".\n"Što se tiče naše [britanske] politike prema Rusiji, ona je jasno predstavljena u javnom strateškom dokumentu Integrisani pregled spoljne politike i odbrane", navedeno je u odgovoru britanske ambasade za RSE.\nU ovom dokumentu Rusija je označena kao "pretnja".\nŠta kažu u srpskom Ministarstvu?\nSrpsko ministarstvo odbrane je, demantujući pisanje britanskog Telegrafa, 20. juna za RSE saopštilo da je sa britanskim ministarstvom odbrane potpisan "Aranžman između Ministarstva odbrane Republike Srbije i Ministarstva odbrane Ujedinjenog Kraljevstva Velike Britanije i Severne Irske o unapređenju saradnje u oblasti odbrane".\nKako su naveli, sa britanskim ministrom odbrane nije potpisan bilo kakav dokument u kojem se pominje Rusija, "niti je ministar Volas bilo gde to izjavio".\n"Predmet Aranžmana je razvoj bilateralne saradnje u oblasti multinacionalnih operacija, vojne obuke i obrazovanja, održavanje bilateralnih vežbi, razmatranje unapređenja saradnje u kopnenom i vazduhoplovnom domenu i sajber odbrani, jačanje mogućnosti za saradnju odbrambenih industrija i naučno istraživačkih institucija", navelo je pored ostalog Ministarstvo odbrane Srbije.\nPoseta britanskog ministra odbrane Bena Volasa 16. juna, bila je njegova prva zvanična poseta Srbiji, a tom prilikom je u bazi "Jug" kod Bujanovca na jugu Srbije izvedena i vojna vežba "Platinasti vuk 2021".\nŠta je pisalo u britanskom Telegrafu?\nBritanski Telegraf je pod naslovom "Britanija potpisala ugovor sa Srbijom protiv 'zloćudnog uticaja' Rusije", 18. juna objavio tekst, pozivajući se na razgovor sa britanskim ministrom odbrane i neimenovanim izvorom iz vrha srpske vojske.\nVolas je, kako je naveo Telegraf, u intervjuu za taj list izjavio da je u interesu njegove zemlje da bude "angažovana u post-jugoslovenskom razvoju", i dodao da će Britanija pomoći Srbiji da se odupre ruskom "zlobnom uticaju" i "manipulaciji".\n"U našem je interesu da pomognemo otpornosti zemalja poput Srbije od zloćudnih aktivnosti i uticaja. Na mestima gde vidimo delovanje drugih nacija, slabljenje zemalja ili njihovo podrivanje ili pokušaj manipulacije njima, onda je, naravno, u našem interesu da izazovemo to (delovanje) i pružimo podršku tim zemljama", rekao je Volas.\nBritanski Telegraf je naveo da je Ben Volas izjavio da Britaniji "ne smeta" što Srbija ima prijateljske odnose sa Rusijom, jer je "Srbija vojno neutralna".\n"Želimo najbolju sigurnost za ljude u Srbiji [ali] i dalje nam je potrebna podela tereta i neki partneri će biti manje tradicionalni nego što mislite, uključujući i Srbiju", dodao je on.\nNovinar britanskog telegrafa se u članku pozvao i na neimenovani izvor kojeg je opisao kao "višeg oficira srpske vojske" i preneo njegovu anonimnu izjavu da je "sporazum sa Britanijom šansa za resetovanje" problematičnih odnosa dve zemlje.\nSrbija sa Rusijom održava bliske odnose uprkos apelima zapadnih zemalja i Evropske unije da, kao država kandidat za članstvo u Evropskoj uniji, uskladi spoljnu politike sa evropskom.\nRusija sa druge strane podržava napore srpskih zvaničnika da blokira članstvo Kosova u međunarodnim institucijama, a za uzvrat zvaničan Beograd odbija da uvede sankcije protiv Rusije.


Austrijski penzioneri će tokom jeseni uživati u čarima Beograda - Izazov\nAustrijski penzioneri će tokom jeseni uživati u čarima Beograda\nRadio-televizija Srbije 12. septembra 2019. 08:30\nBoravak austrijskih gostiju u našoj zemlji je brižljivo osmišljen. Započinje koncertom na Kolarcu, a onda kreće obilazak najznačajnijih turističkih atrakcija prestonice. Planiran je i odlazak u tri muzeja – "Nikole Tesle", Dom Jevrema Grujića i Muzej Iluzija, a gosti će uživati i u pogledu na Beograd sa reka.\nU programu su i izleti do Avale, Topole i nekoliko gradova Vojvodine. Sa turistima će sve vreme biti mladi licencirani vodiči na nemačkom jeziku.\n"Sva naša iskustva koja imamo u tom poslu prenosimo njima od tehnike rada, odnosa prema turistima, odnosa specifično prema austrijskim turistima, pa specifičnog odnosa prema starijim turistima i da sve to što želimo da predstavimo to i uradimo na najbolji način", kaže Mirko Levajac iz Rubikon travela.\nGosti će biti smešteni u četiri hotela sa četiri zvezdice.\n"Mi moramo da u svakom momentu imamo medicinsku podršku, pa smo potpisali ugovor sa respektabilnim medicinskim ustanovama na sve četiri lokacije i oni će po potrebi u roku od tri minuta biti u mogućnosti da pruže medicinsku uslugu putnicima", ističe Biljana Radulović iz Top tursa.\nStrani turisti u Beogradu se u proseku zadržavaju tri dana.\n"Želimo da povećamo dužinu boravka stranaca u Beogradu što je moguće više. U tom cilju nam se učinilo jako bitno da podržimo ovaj projekat budući da će oni u Beogradu boraviti sedam dana", navodi Aleksandar Seničić, direktor JUTE.\nLjiljana Čerović iz Turističke organizacije Srbije kaže da su dugo godina radili na promociji Srbije na stranom tržištu i da to konačno donosi rezultate, a to je prepoznavanje Srbije kao turističke zemlje.\nAko projekat "Jesen u Beogradu" bude uspešan to će nam otvoriti mnoga vrata u Evropskoj uniji, a našu zemlju učvrstiti na evropskoj turističkoj mapi.\nOvako je Lazanski obeležio Bogojavljenje: Srpski ambasador u Rusiji…\nTradicionalna „Vesela čaršija“ u negotinskoj Knez…\nTokom hapšenja povredio policajca, a sud ga pustio na slobodu: Skandal…


Na sednici skupštinskog Odbora za privredu, regionalni razvoj, trgovinu, turizam i energetiku, na kojoj je predstavio godišnji izveštaj o napretku Srbije u implementaciji propisa iz oblasti energetike, Kopač je rekao da su cene električne energije u Srbiji za preduzeća približno kao i u EU, ali da su za domaćinstva daleko niže.\n"Neko mora to da plati, a taj neko je industrija. Na taj način Srbija i zemlje u regionu, među njima najmanje Crna Gora, gube konkurentnost svojih preduzeća", navodi Kopač.\nKaže da Srbija treba postepeno da počne i sa zaračunavanjem cene na ugljendioksid u prizvodnji struje, ali u početku bez plaćanja i da će tu inicijativu predati EPS-u.\n"Neke od njih, Crna Gora, Severna Makedonija, Albanija i Ukrajina išle su brže u reformama, dok je Srbija malo ostala u mestu", kaže Kopač.\nIzrazio je zadovoljstvo zbog reformi koje je pokrenula potpredsednica Vlade i ministarka rudarstva i energetike Zorana Mihajlović.\n"Posle mnogo godina kada se nije ništa dešvalo sad se mnogo toga dešava u oblasti reformi", rekao je Kopač.\nMinistarka Mihajlović je naglasila veliku podršku Energetske zajednice u izradi četiri nova zakona iz oblasti energetike i rudarstva.\n"Nastavljamo dalje našu saradnju, posebno kad je reč o stručnoj pomoći koju možemo da dobijemo. Verujem da smo na dobrom putu kad je reč o novim investicijama, posebno u solarnu energiju i energiju vetra", rekla je Mihajlović i navela da je zajednički cilj veća energetska bezbednost.\nMIHAJLOVIĆ SA FABRICIJEM: Podrška razvoju energetike u Srbiji i Transbalkankom koridoru\npovećanje cena cena struje poskupljenje struje Evropska energetska zajednica Janez Kopač


"Nije Zvezda San Antonio!" - Sportske.net\n''Delije'', koga biste poželeli Zvezdi u finalu?Odjeci derbija - Da li je ovo Partizanov maksimum?''Grobari'' posle poraza: ''Dobro pamtim sve...''Partizan: ''Otkud vođa navijača u najužoj delegaciji Zvezde?''Đenkino buđenje u pravi čas\nNakon što je za vikend stavljena tačka na ligaški deo sezone u ABA ligi postalo je jasno da će Srbija naredne godine sigurno imati jednog predstavnika u Evroligi.\nRazličite su tačke gledišta da li je bilo bolje da se u polufinalu plej-ofa ABA lige izbegne duel Crvene zvezde Telekom i Partizana ali je samo ovakav scenario garantovao Srbiji jednog predstavnika u elitnom košarkaškom takmičenju.\nDa je Partizan NIS pobedio u "Morači" Srbija je u najboljem slučaju mogla da ima i dva predstavnika u Evroligi, ali i da, kao prethodne sezone, na sportskom borilištu izgubi oba mesta.\nPosle svega ne vredi mnogo pričati. Gradski rivali se uveliko pripremaju za polufinalnu seriju koja će se igrati po sistemu 2+2+1. Poznavaoci košarke blagu prednost daju Crvenoj zvezdi Telekom a svoj sud po tom pitanju dao je i sportski direktor KK Partizan NIS Dragan Todorić.\n"Ne bih ponovo o našim problemima i važnosti učestvovanja u Evroligi, koje je u direktno-posledičnoj vezi sa budućnošću kluba. Iskustvo mi govori da ni Zvezdi baš nije milo što smo mi sa druge strane" kaže Todorić u razgovoru za "Novosti".\nU dosadašnjem toku sezone gradski rivali su se sastali tri puta a crveno-beli imaju jednu pobedu više. Svakako da je i dublji roster Zvezdina prednost ali je sasvim izvesno da i Partizan ima svoje kvalitete.\n"Pa, nije Zvezda San Antonio! Naravno da imamo adute, uostalom, kao i oni bez obzira na briljantan utisak koji su ostavili u dosadašnjem delu sezone" kaže Todorić a potom ističe,\n"Sigurno je da su favoriti, ali bili smo, oni i mi, prošle sezone u velikoj prednosti, uoči fajnal-fora u 'KombankAreni', pa ste videli šta su uradili Cedevita i Cibona" konstatuje sportski direktor KK Partizan NIS.\nPolufinalna serija plej-ofa ABA lige počeće 14. aprila a Zvezda će u dva dana dva puta biti domaćin crno-belima. Treća utakmica na programu je 18. aprila kada će Partizan NIS biti domaćin a 19. i 22. april rezervisani su za četvrti i peti meč ukoliko za njima bude bilo potrebe.


Kako Amerika stezanjem obruča oko Putina jača Rusiju | Vestinet.rs\nPočetna POGLEDI\tKako Amerika stezanjem obruča oko Putina jača Rusiju\nPomoćnik ministra finansija SAD Maršal Bilingsli izjavio je da je za Vašington neprihvatljivo zlonamerno ponašanje Rusije u međunarodnoj areni, stoga će Amerika nastojati da nametne neverovatne izdatke ljudima koji su u najužem krugu predsednika Vladimira Putina.\nImajući u vidu da ovo nisu prve mere koje je Amerika uvela protiv ruskih biznismena, pojedinci su već počeli da prebacuju novac sa svojih računa u Evropi i SAD u državne ruske banke, što i jeste jedan od ciljeva Kremlja. Samim tim, ove mere idu naruku Putinu i njegovoj administraciji.\nZamenik dekana Više ekonomske škole u Moskvi Igor Kovaljov ipak navodi da najveći kapital koji Rusija ima u Americi nije u rukama biznismena, već države, što je i rezultiralo drastičnim smanjenjem ruskog udela u američkim državnim obveznicama.\n„Jasno je da su prethodne sankcije uvedene pre svega protiv domaćih kompanija koje igraju važnu ulogu u ruskoj privredi. Ali ove sankcije nisu postigle željene rezultate. Nemoguće je zamisliti efikasne sankcije protiv zemlje kao što Rusija, koja ima resurse i ogromnu teritoriju. Nemoguće je prisiliti Rusiju da promeni svoj spoljnopolitički pravac“, tvrdi on.\nKovaljov takođe navodi i da je bilo koja vrsta povratka kapitala u Rusiju i ulaganja u domaću privredu pozitivna stvar. Sa druge strane, ističe on, trebalo bi imati u vidu i da su finansijski tokovi međusobno zavisni, pa se ovde radi o veoma kompleksnom problemu.\nPrethodno je saopšteno da su američki senatori zatražili od nekoliko velikih zapadnih banaka informacije o njihovim vezama s ruskim preduzetnicima koji su u Putinovom okruženju. Ove nove najavljene mere nadovezale bi se na već postojeće sankcije koje je administracija Donalda Trampa uvela 6. aprila protiv pojedinih ruskih biznismena, među kojima je i Oleg Deripaska, ali i mnogi drugi.\nAmerika tvrdi da su ti biznismeni mnogo zaradili sarađujući sa režimom ruskog predsednika Vladimira Putina i da su ključni igrači u sprovođenju „zlonamerne“ agende Kremlja. Sankcijama Amerika nastoji da ograniči mogućnost da ti ruski oligarsi zarađuju od, kako ocenjuju, korumpiranog sistema kako bi širili destabilizujući uticaj.\nDonald TrampRusijaSADsankcijeVladimir Putin


Da li će cena zlata eksplodirati ove godine - 07.01.2022, Sputnik Srbija\nDa li će cena zlata eksplodirati ove godine\nCene zlata u proteklih godinu dana su bile pod pritiskom, pa je za dobar deo analitičara, ali i investitora, bitkoin od početka koronakrize preuzeo ulogu... 07.01.2022, Sputnik Srbija\nMeđutim, zlato bi ove godine moglo da testira nove maksimume od 2.100 dolara po unci, tvrdi deo analitičara. Slabost američkog dolara i inflacija neki su faktori koji će verovatno da povećaju cene plemenitih metala, rekao je Dejvid Lenoks, analitičar robnih tržišta u kompaniji Fat Prophets za Si-En-Bi-Si preneo je tportal.Cene zlata zaključile su se na rekordnih 2.063 dolara u avgustu 2020, dok se jutros trgovalo po ceni od oko 1.814 dolara po unci.Lenoks kaže da izgleda kao da sve upućuje na to da bi dolar mogao da slabi, iako se to još nije dogodilo. Ako dolar oslabi, to bi bio vetar u leđa za zlato, dodao je.U međuvremenu, inflacija u SAD-u je porasla na blizu 6 odsto. Zlato se smatra zaštitom od inflacije i raste kako dolar opada, prenosi portal Investitor."Verujemo da će visoki zamah inflacije i niži američki dolar podstaknuti cenu zlata tokom 2022", navodi se u prognozi portala Investitor.\nsvet, ekonomija, zlato, svet – ekonomija\nCC BY 2.0 / Flickr/Marco Verch Professional Photographer / Dolar i zlato\nCene zlata u proteklih godinu dana su bile pod pritiskom, pa je za dobar deo analitičara, ali i investitora, bitkoin od početka koronakrize preuzeo ulogu zaštitnika vrednosti. Zlato je zato postalo manje atraktivnija investiciona klasa.\nMeđutim, zlato bi ove godine moglo da testira nove maksimume od 2.100 dolara po unci, tvrdi deo analitičara.\nSlabost američkog dolara i inflacija neki su faktori koji će verovatno da povećaju cene plemenitih metala, rekao je Dejvid Lenoks, analitičar robnih tržišta u kompaniji Fat Prophets za Si-En-Bi-Si preneo je tportal.\n"Mislim da ćemo tokom 2022. videti kako se cene zlata testiraju na rekordnim nivoima", rekao je Lenoks.\nCene zlata zaključile su se na rekordnih 2.063 dolara u avgustu 2020, dok se jutros trgovalo po ceni od oko 1.814 dolara po unci.\nLenoks kaže da izgleda kao da sve upućuje na to da bi dolar mogao da slabi, iako se to još nije dogodilo. Ako dolar oslabi, to bi bio vetar u leđa za zlato, dodao je.\nU međuvremenu, inflacija u SAD-u je porasla na blizu 6 odsto. Zlato se smatra zaštitom od inflacije i raste kako dolar opada, prenosi portal Investitor.\n"Verujemo da će visoki zamah inflacije i niži američki dolar podstaknuti cenu zlata tokom 2022", navodi se u prognozi portala Investitor.